ЎзА - Шифокорларнинг ўзи ўтадиган тиббий кўрик пулликми?\n04.07.2018 23:30 Чоп этиш версияси\nПарламент қуйи палатасининг Фуқароларнинг соғлиғини сақлаш масалалари қўмитаси томонидан “Тиббиёт ходимларининг даврий тиббий кўригини ташкил этиш масалалари: муаммо ва ечимлар” мавзуида давра суҳбати ўтказилди.\nОлий Мажлис Қонунчилик палатаси депутатлари, Соғлиқни сақлаш ва Молия вазирликлари, Бош прокуратура, Республика давлат санитария-эпидемиология назорати мутасаддилари иштирок этган тадбирда мамлакатимизда соғлиқни сақлаш тизимини янада такомиллаштириш, тиббий хизмат сифати ва самарадорлигини ошириш, аҳоли саломатлигини мустаҳкамлаш ҳамда тиббиёт ходимларига қулай шароит яратишга алоҳида эътибор қаратилаётгани таъкидланди.\nЮртимизда тиббий хизмат сифатини ошириш мақсадида кенг кўламли ишлар амалга оширилмоқда. Хусусан, Ҳаракатлар стратегияси доирасида тиббиёт соҳасининг барча бўғин ва йўналишларини ислоҳ қилишга қаратилган 70 дан ортиқ ҳужжатлар қабул қилинди.\nУшбу саъй-ҳаракатлар изчиллигини таъминлаш мақсадида Олий Мажлис Қонунчилик палатасининг Фуқароларнинг соғлиғини сақлаш масалалари қўмитаси аъзолари томонидан жорий йилда мамлакатимизнинг 70 туман ва шаҳрида соғлиқни сақлаш тизимидаги ҳолат ўрганилди. Аниқланган 2 мингга яқин камчилик ва муаммонинг 800 га яқини депутатларнинг амалий ёрдами билан бартараф этилди.\nДавра суҳбатида қўмита олиб борган ўрганишлар жараёнида ходимларни тиббий кўрикдан ўтказиш билан боғлиқ қонунчилик ижроси бўйича амалга оширилган назорат-таҳлил натижаларига эътибор қаратилди. Маълумки, амалдаги қонунчиликка кўра, тиббий кўрикдан ўтиши шарт бўлган тиббиёт ходимлари тоифалари белгиланган. Бу жараён бепул амалга оширилиши керак. Аммо депутатлар Тошкент, Фарғона, Навоий ва Наманган вилоятлари соғлиқни сақлаш бошқармалари фаолиятини ўрганганда ноқонуний ҳолат – пуллик хизмат кўрсатилаётгани аниқланди.\nДавра суҳбатида Соғлиқни сақлаш ва Молия вазирликларига бюджет ташкилотлари, жумладан, тиббиёт ходимларини чиқимдор қилмасдан тиббий кўрикларни ташкил қилиш чораларини белгилаш вазифаси юкланди. Даволаш-профилактика муассасаларининг соҳадаги муаммоларни бартараф қилишга қаратилган таклиф ва мулоҳазалари тингланди.


Россияда учта самолёт миналаштирилгани ҳақида аноним маълумот олинди » Ўзбекистон ва дунё янгиликлари, HAQIDA.UZ - тезкор хабарлар сайти\nБиринчи маълумотни Санкт-Петербургдан Симферополга учаётган самолёт олди. Самолётда бомба борлиги ҳақида аноним хабар келганидан сўнг, самолёт бортида 124 йўловчиси билан шошилинч равишда Ростов-На-Дону аэропортига қўнди.\nШереметьеводан Омскка парвоз қилаётган Airbus А320 самолёти ҳам миналаштирилгани ҳақида хабар келди. Aниқланишича, ушбу хабарга қарамай, самолёт экипажи йўналишни ўзгартирмасликка ва белгиланган аэропортга қўнмасликка қарор қилган.\nХавфли хабарни олган яна бир самолёт Шереметьеводан парвоз қилаётган Sukhoi SuperJet-100 бўлди. Борт Коми шаҳрига фавқулодда қўнди.\nУмуман олганда, охирги пайт Россиянинг кўплаб шаҳарларидаги суд бинолари, метро станциялари, самолётлар, мактаблар, болалар боғчалари, савдо марказлари, ҳатто бир марта "Останкино" телевизион маркази ҳам "миналаштирилгани" ҳақида хабар берилган. Дастлабки маълумотларга кўра, барча аноним таҳдид сигналлари тасдиқланмаган.\nТеглар: Россия Самолёт\n» Туркия ҳарбийлари 56 нафар суриялик аскар йўқ қилинганини маълум қилди


ЎзА - Ҳаётимиз мазмуни киноларда акс этади\n31.08.2018 11:49 Чоп этиш версияси\nҲаётимиз мазмуни киноларда акс этади\nМустақиллик йилларида кўп эзгу орзу-умидларимиз рўёбга чиқди. Хусусан, адабиёт, санъат, маънавият соҳасидаги юксалиш таҳсинга сазовор.\nАйтиш жоизки, истиқлол йилларида кино соҳасида ҳам кенг кўламли ислоҳотлар амалга оширилди. Режиссёрларимиз томонидан турли мавзуларда бадиий, ҳужжатли, қисқа метражли фильмлар суратга олиниб, халқаро кинофестивалларда иштирок этилди. Ёш мутахассисларни қўллаб-қувватлаш мақсадида амалга оширилаётган “PROlogue” – ёш киноижодкорлар томонидан суратга олинган қисқа метражли фильмлар илғор ташаббусларга йўл очмоқда.\n2017 йил 3 августда Президент Шавкат Мирзиёевнинг мамлакатимиз ижодкор зиёлилари вакиллари билан учрашуви, айниқса, маданият ва маърифат, адабиёт ва санъат соҳасида янги ислоҳотлар даврини бошлаб берди.\nБугун миллий кино санъати янгича руҳда жадал ривожланиш босқичида. Президентнинг 2017 йил 7 августдаги "Миллий кинематографияни янада ривожлантириш чора-тадбирлари тўғрисида"ги қарори бу борада муҳим асос бўлмоқда.\nДавлатимиз раҳбари раислигида 2017 йил 29 декабрь куни миллий кино санъати ва киноиндустрияни ривожлантириш бўйича амалга оширилаётган ишлар таҳлили ва бу борада мавжуд муаммоларни ҳал этиш масалаларига бағишланган йиғилишни соҳа мутахассислари яхши эслайди.\n– Ўтган қисқа давр мобайнида миллий кинематографиянинг ҳуқуқий базаси янгиланиб, замон талабига мослаштирилди, – дейди «Ўзбеккино» миллий агентлиги бош директори Фурқат Зокиров. – Ҳозирда "Ўзбеккино" миллий агентлиги тасарруфидаги бино ва иншоотлар, павильон ва кинотеатрларни реконструкция, реставрация қилиш, моддий-техник базасини мустаҳкамлаш бўйича қатор ишлар амалга оширилмоқда. Бир сўз билан айтганда, миллий кино санъатимизни ривожлантириш учун етарлича имкон мавжуд. Киноларимиз сифатини ошириш мақсадида давлат буюртмаси асосида суратга олинадиган барча лойиҳалар Бадиий кенгаш муҳокамасидан ўтгандан кейингина молиялаштирилмоқда. Бу эса, ижод жараёнида объективлик ва шаффофликни таъминлашга ижобий таъсир кўрсатмоқда. "Ўзбеккино" миллий агентлиги бугунги кунда мулкчилик шаклидан қатъий назар, барча киностудиялар билан ҳамкорлик қилиб келади.\n...“Уч шаҳар" лойиҳаси амалга оширилмоқда. Унга асосан халқ дипломатияси, этношаҳар ҳамда киношаҳарча қурилади. Демак, фиьмларни суратга олиш жараёни такомиллашиб, сифат ва мазмун яхшиланади.\n– Соҳа ривожи учун етарлича маблағ ажратилган, – дейди "Ўзбеккино" миллий агентлиги бош директорининг биринчи ўринбосари Шуҳрат Ризаев. – Турли мавзуларда, ранг-баранг йўналишда, айниқса, тарихий киноасарлар яратиш учун иқтидорли мутахассисларни жалб қилаяпмиз. Халқимиз ардоқлаган буюк алломалар ва атоқли шахслар ҳақида бадиий фильмлар яратилмоқда. Тез орада бу фильмлар томошабинлар эътиборига ҳавола қилинади. Ҳиндистон ва Япония киноижодкорлари билан ҳамкорликда кинолар ишланмоқда. Бу кинолар хорижда ҳам намойиш этилади.


Ҳисобот даврининг келгусида чегириладиган харажатлари қандай аниқланади | BUXGALTER.UZ\nАйрим турдаги харажатлар жорий ҳисобот даврида фойда солиғи бўйича солиқ солинадиган базадан чегирилмайди, бироқ келгуси даврларда чегирилади.\nБу харажатларнинг иқтисодий моҳияти билан боғлиқ: улар даромад олишни кўзлаб сарфланади. Харажатлар жорий ҳисобот даврида даромад олиб келмаган бўлса, солиқ солиш мақсадида солиқ солинадиган базага киритилади, бироқ ушбу харажатлар ҳисобига олинган даромад юзага келган келгуси даврларда базадан чиқарилади.\nДемак, бундай харажатлар ҳисобот даврининг фойдасини камайтиради, солиқ солинадиган фойдани эса камайтирмайди. Улар вақтинчалик тафовутлардир, чунки келгуси ҳисобот даврларида солиқ солинадиган базадан чегирилгач йўқ бўлади. Шу сабабли бундай харажатлар вақтинчалик тафовутлар деб номланади.\nБундай харажатлар чегириладиган муддатни ҳисоб сиёсатида белгиланг. У 10 йилдан ошмаслиги керак.\nҲисобдан чиқариш чоғида уларни 012-«Келгуси даврларда солиқ солинадиган базадан чиқариладиган харажатлар» балансдан ташқари счётининг дебети бўйича ҳисобга олинг. Харажатларни солиқ солинадиган базадан чегириш пайтида уларни ушбу счётнинг кредити бўйича акс эттиринг.\nХаражатлар таркиби ва ҳисоб-китобда акс эттириш тартиби\nБундай харажатларга қуйидагиларни киритинг :\nАВ ва НМАнинг корхонада белгиланган нормалар бўйича ҳисобланган амортизация суммаси билан солиқ солиш мақсадида Солиқ кодексида белгиланган нормалар бўйича ҳисобланган амортизация суммаси ўртасидаги ижобий фарқ\n1–3-бандларда келтирилган харажатларни фойда солиғи бўйича солиқ солинадиган базадан:\nулар юзага келган пайтда;\nкейинги даврларда, ҳисоб сиёсати билан белгиланган, бироқ 10 йилдан кўп бўлмаган муддат ичида чегиришингиз мумкин.\nШубҳали қарзлар бўйича захира ташкил этиш учун қилинган харажатларни умидсиз қарздорлик ҳисобдан чиқарилаётганда унинг миқдоридан ошмайдиган суммада чегиринг.\nКелгусида чегириладиган харажатларни Фойда солиғи ҳисоб-китобига 3-иловада акс эттиринг:\n3-устунда ҳисобот даврининг солиқ солинадиган базадан келгусида чегириладиган харажатларини акс эттиринг (012-счёт дебети);\n4-устунда – илгари сарфланган, ҳисобот даврида солиқ солинадиган базадан чегирилиши лозим бўлган харажатларни (012-счёт кредити).\nФойда солиғи ҳисоб-китобининг 060-сатрида 3-илованинг 3 ва 4-устунлари ўртасидаги фарқни кўрсатинг.\nКелгусида чегириладиган харажатларни батафсил кўриб чиқамиз.


Катта фиқҳ энциклопедияси: иброга вакил қилиш | Azon.uz - Ахборот-таҳлилий портал\n873 22:05 04.12.2021\nИброга вакил қилиш\n28. Иброда вакил қилиш дуруст. Лекин унга махсус изн лозим. Қандайдир ақдга қилинган ваколат иброда етарли бўлмайди. Бизнинг ҳанафий мазҳабимиз фақиҳлари салам савдоси хусусида қуйидаги масалани баён қиладилар: “Муслимнинг вакили унинг изнисиз муслами илайҳдан салам молини кечиб юборса, муслами илайҳ мажбуриятдан халос бўлмайди. Агар муслами илайҳ унга: “Сен вакил эмассан. Салам сеники. Мени ундан халос қилдинг”, деса, ушбу ибро зоҳиран дуруст бўлади ва бу билан муслимнинг ҳақи бекор бўлади. Зарарни бартараф қилиш учун вакил унга салам молининг қийматини тўлайди. Аммо саламдан эваз олиш бўлиб қолмаслиги учун салам молининг бадалини тўламайди”. Шунингдек, бизнинг ҳанафий мазҳабимиз фақиҳлари вакил ва васийнинг ақдлари билан вожиб бўладиган ва уларнинг ўзи зомин бўладиган иброни умумий ибролардан алоҳида ажратганлар. Уларнинг ақди билан вожиб бўлмайдиган ҳолатларда ибро дуруст бўлмайди. Масалан, вакил ибро изнига ҳам эга шахс бўлса ва у бошқасини иброга вакил қилса, ҳамда ўша одам вакилнинг ҳузурида ёки бошқа жойда иброни амалга оширса, уларнинг наздида бу жоиз бўлмайди.\nАгар ҳақдор қарздорлардаги ҳақини ибро қилиш учун бир кишини вакил қилса ва вакил ҳам қарздорлардан бири бўлса, у ўзининг қарзини кеча олмайди. Чунки энг саҳиҳ фикрларнинг бирига кўра, мурожаат қилинган шахс – мурожаат қилувчининг буйруғидаги умумийлик остига кирмайди. Агар ҳақдор вакилга: “Хоҳласанг ўзингдан ҳам кеч”, деса, у ўзини қарздан халос қилиши жоиз. Бу худди қарздорни ўзидаги нарсани ибросига вакил қилгани сингаридир.\nЎлим тўшагидаги беморнинг иброси\n29. Ибро инобатга олиниши учун уни амалга ошираётган киши ўлим тўшагида бўлмаслиги шарт. Бу масалада қарзи кечилаётган шахснинг ҳолатига қараб алоҳида ҳукмлар ҳам бўлади. Масалан, агар қарздор бегона бўлиб, қарз миқдори тариканинг учдан бир қисмидан кўпроқни ташкил этса, ўша кўпроқ қисмида ибро инобатга олиниши учун меросхўрларнинг ижозати шарт бўлади. Чунки мазкур ҳолатдаги ибро васият ҳукмига эга бўлган эҳсондир. Агар қарзи кечилаётган киши меросхўрлардан бири бўлса, гарчи қарз тариканинг учдан биридан кам бўлса ҳам, ибронинг ҳаммаси меросхўрларнинг изнига қараб туради. Агар ўлим тўшагидаги кишининг қарзи қолдирадиган тарикасидан кам ёки қарз миқдорида бўла туриб, ўзидан қарздорлардан бирининг қарзини кечса, у амалга оширилмайди. Чунки унинг қолдирадиган молини ҳақдорларнинг ҳақи қамраб олган. “Марозул мавт” бобида бу ҳақда атрофлича маълумотлар олишингиз мумкин.\nҚарзи кечилаётган шахс ва унинг шартлари\n30. Фақиҳлар қарзи кечилаётган шахснинг маълум бўлиши шарт эканлигига иттифоқ қилганлар. Номаълум шахсдан ибро қилиш дуруст эмас.\nШунингдек, у муайян шахс бўлиши ҳам шарт. Шунинг учун ҳақдор иккиланган ҳолда қарздорларининг биридан кечса, бу ҳам дуруст эмас. Бунга баъзи ҳанбалийлар хилоф қилишган. Қарзи кечилаётган шахс етарли даражада аниқ бўлиши лозим. Барча қарздорларини қарздан халос эканлигига иқрор бўлиш фақатгина муайян бир қарздорни ёки аниқ шахсларни қасд қилган ҳолдагина дурустдир. Қарзи кечилаётган шахс қарзга иқрор бўлиши шарт эмас. Балки қарздорлигини инкор этаётган кишидан ҳам уни ибро қилиш дуруст. Ҳатто инкор қилувчи кимса қасам ичирилгандан кейин ҳам ундан қарзи ибро қилинса, бу дуруст бўлади. Ибро қабулга муҳтож бўлмагани учун кечувчи ҳам бу борада ўзи ибро қарорини бераверади. Бунда қарздор қарз эканини тасдиқлашига ҳожат йўқ.\nКечилаётган нарса (объект) ва унинг шартлари\n31. Кечилаётган нарса ҳуқуқ, қарз ва ашёлар каби турли кўринишларга эга бўлади. Бу хусусда “ибронинг мавзуси” бўлимида сўз юритилади. Юқорида баёни ўтган ибро соқит қилишми, мулк қилиб беришми ёхуд у иккисидан бири ғолиб келганими, деган баҳсга биноан фақиҳлар мажҳул нарсани ибро қилиш борасида ихтилофга борадилар. Ушбу масалада мулк қилиб бериш маъносига қараганлар унинг маълум бўлишини шарт этадилар. Чунки мажҳул нарсани мулк қилиб бериш мумкин эмас. Иброда соқит қилиш маъносига қараганлар дуруст деган фикрдалар.\nБиринчи қараш – жумҳур фақиҳлар (ҳанафий мазҳабимиз фақиҳлари, моликийлар ва шу билан бирга ҳанбалийлар наздидаги бир ривоят)нинг ҳукми бўлиб, мажҳул нарсани ибро қилиш дуруст. Балки моликийлар учала шахс – вакил қилувчи, вакил ҳамда қарздорнинг барчасига номаълум бўлган нарсани ҳам ибро қилиш дуруст эканини айтганлар. Чунки уларнинг айтишича, ибро – ҳадядир. Мажҳул нарсани ҳадя қилиш эса жоиз. Улар бунга ўзи ҳам, қарздор ҳам миқдорини билмаган ҳолда қарздорнинг зиммасини поклаган суратни мисол қиладилар. Жоизликка сабаб ўша соқит бўлган нарсани билмаслик низо келтириб чиқармаслигидир.\nИккинчи қараш ҳам шунга яқин бўлиб, бу ҳанбалийлардан яна бир ривоятдир. Бу қарашга кўра, билиш имконсиз бўлган ўринда мажҳул нарсанинг иброси дуруст. Агар билишнинг имкони бўлса, дуруст эмас. Улар: “Агар ибро қилишни сўраётган қарздор, ҳақдор билиб қолса, кечмай қўйишидан қўрқиб, қарз миқдорини ҳақдордан яширган бўлса, ушбу ҳолатда ибро дуруст бўлмайди”, дейишади.\nУчинчи қараш – шофеъийларнинг йўли ва ҳанбалийлар наздидаги яна бир ривоятдир. Унга кўра, мажҳул нарсани кечиш мутлақо дуруст эмас. Шофеъийлар наздида бу борада жинси, миқдори ёки сифати мажҳул бўлишининг фарқи йўқдир. Унинг нақд ёки насиялиги, насия муддатининг номаълумлиги ҳам иброни ножоиз қилади. Шунингдек, улар хулуъ каби айирбошлаш сирасидаги иброларда икки тараф ҳам кечилаётган нарсани билиши шарт эканини айтадилар. Борди-ю ибро айирбошлаш бўлмаган ақдларда бўлса, кечувчининг ёлғиз ўзи билиши кифоя. Кечиб юборилаётган шахснинг билмаслиги ибронинг дуруст бўлишига таъсир қилмайди.\n32. Баъзи шофеъийлар наздида мажҳуллик бу аниқлаш осон бўлмаган нарсалардир. Аниқлаш осон бўлган нарсалар эса, аксинчадир. Масалан, меросхўр мерос қолдирувчининг тарикасидаги ўз улушидан ибро қилиши. Гарчи у ўз улушининг миқдорини билмаса-да, тариканинг миқдоридан хабардор. Бу эса ўз улушини билиб олишни осонлаштиради. Улар бу масала билан мажҳул нарсага зоминлик орасини фарқлайдилар. Зеро, гарчи билиш имкони бўлса-да, мажҳул нарсага зоминлик дуруст эмас. Чунки зоминлик ҳақдор ҳақини сақлайди. Сабаби, зоминлик зиммага молни собит қилишдир. Иброда эса соқит қилиш маъноси устунроқ. Сир эмаски, масалани шу тақлид баён қилиниши ихтилоф ўрни эмас. Чунки мазкур ноаниқлик суратда холос.\nШофеъийлар “мажҳул нарсани ибро қилиш дуруст эмас”, деган қарашдан иккита кўринишни истисно қиладилар. Улар ноаниқ дияни кечиш ва ҳақи ундан камроқ эканини аниқ била туриб, бир миқдорни айтиб, кечиш. Бу – мажҳул нарсани ибро қилиш йўлидир. Яъни бунда ҳақдор ўзининг аниқ-маълум ҳақидан кўпроқ бўлган нарсани кечади. Рамлий раҳматуллоҳи алайҳ ушбу икки кўринишга бир инсоннинг зиммасидаги нарсани ўлганидан кейин кечиш ҳолатини ҳам қўшган. Бунда кечилаётган миқдор ноаниқ бўлса ҳам дуруст бўлаверади. Чунки бу ибро васият ўрнида жорий бўлади.\nНоаниқ нарсани кечиш суратларидан яна бири – иккита қарздан биттасини кечиш ҳолатидир. Ҳанбалийлардан Ҳалвоний раҳматуллоҳи алайҳ: “Бу дуруст бўлади ва иккита хотинидан бирини талоқ қилгандаги каби, аниқ бирини баён қилишга мажбур этилади”, дейди. Ибн Муфлиҳ раҳматуллоҳи алайҳ: “Мазҳабдаги саҳиҳ қавлга кўра, (ибро амлага ошгандан) кейин қуръа ташланади”, дейди.\n279 22:05 24.01.2022


Бургани деб жарга қуламанг! – Сурхон тонги\nБош саҳифа / Жамият / Бургани деб жарга қуламанг!\nОктябр 4, 2019\tЖамият Изоҳ қолдириш 399 Кўрилди\nЭшитганим бор: бир соддароқ одам бургага ўчакишиб, жаҳлини жиловлаёлмай бутун бошли ёпинчиғи-кўрпасига ўт қўйган экан. Яна жазаваси тутиб “Э…, сени ярат-ганни…” деб роса “сийлаб”, чанқоғини қондирган экан.\nАслида ана шу тариқдекгина кичик бургани яратган Худойим одамзодга шу жажжи мавжудотни ҳам қўшиб яратганига ақли ожизлик қилибди. Тадбирли бўлганида, бургадан халос бўлишнинг уддасидан чиқарди. Жаҳл оти эса шайтонинг васвасаси, холос.\nТафаккур қилсангиз, ўша одам қалбини, ётоғини, ҳовлисини озода тутганида “зарарли ҳашарот”лар унга озор бермасди. Хулоса шуки, аслида бурга чақиши Аллоҳ томонидан қилмиши учун унга юборилган ҳушёрликка дохил жазо эди. Шунинг учун ҳам ёшлигимиздан бобо-момоларимиз, ота-оналаримиз ҳаётда панд емаслигимиз ғамида қадриятларимиз, одоб-ахлоқимиз талабларига қатъий риоя қилиб, бу гўзал фазилат ва хулқни биздан талаб қилишган. Бу “тозалаш” тадбири айнан фикратимиз ва онгу тафаккуримизга, муомала-маданиятимизга ҳам кўзгу эканлигига жиддий эътибор қаратишган. Шу боис, фарзандларимиз иймонэътиқодли, ҳаёт синовларида ҳамиша тадбирли. Жиззакилик, мулоҳазасизлик эса оқибатда кишини тубанликка етаклайди, содиқ дўсту ёрдан, қариндошу эл-улусдан айиради.\nСир эмаски, ҳақиқий ҳолатга нисбатдан хулосани шошма-шошарлик билан чиқариш оқибатида бир-биридан безиб кетаётган ака-укалар, ажралиш чорраҳасига келиб қолган оилалар, дарз кетган дўстона илиқ ришталарга барчамиз гувоҳмиз. Бу ҳодисаларнинг аксарияти мулоҳазасизлик, яъни “бургага ўчакишиб, кўрпага ўт қўйиш”нинг аччиқ меваси. Аҳли донишмандларимиздан бизгача мерос келаётган “Етти ўлчаб, бир кес”, “Тирноқ ичидан кир ахтарманг” каби ибратли иборалари ҳам кишининг муомала-муносабатда, фикратда мушоҳадали бўлишига ишора ва ибратдир.\nАсаблар таранг тортилган ахборотлашув, глобаллашув давридаги шиддатнинг айрим бемаъни гирдобидан фарзандларингиз ва яқинларингизни асранг. Тўғри йўлни ўзбекона лутф билан етказинг, адашганнинг ёқасидан олиб, бирга жарга қуламанг.\nОлдинги Аҳиллик самараси\nКейинги Ардоқланаётган касб


10.05.2021 20:56 0 1545\nКинематография агентлиги Самарқанд вилояти ҳокимлиги билан ҳамкорликда Ялангтўш Баҳодир ҳақида фильм суратга олади.\nБу ҳақда «Матонат» ҳужжатли фильмининг Самарқанддаги премьераси пайтида маълум қилинди. Самарқанд вилояти ҳокими Эркинжон Турдимов «Ялангтўш Баҳодир» фильмини ҳамкорликда суратга олинишини билдирди. Янги лойиҳа устида режиссёр сифатида Жаҳонгир Аҳмедов ишлайди. Яна бир ҳамкорликдаги фильм «Самарқандда қовун ифори» фильми таниқли ва етук режиссер Али Хамраев томонидан суратга олинади.\nМазкур тадбирда Кинематография агентлиги Бош директори Фирдавс Абдухолиқов ҳамда Самарқанд вилояти ҳокими Эркинжон Турдимов сўзга чиқишиб, ўзаро ҳамкорликда қилинаётган ишларга тўхталишди. Ҳамкорликдаги янги лойиҳалар бўйича меморандум имзоланди.\nСамарқанд вилоят ҳокими Эркинжон Турдимов меморандум ҳақида сўзлади: «Биз Кинематография агентлиги билан «Матонат» фильмидан сўнг, бошқа янги лойиҳага Самарқанд ҳудудида ҳокимлик қилган Ялангтўш Баҳодир ҳақида бадиий фильм суратга олиш бўйича таклиф билан чиқдик. Мана бугун Агентлик билан ҳокимлик билан меморандум имзолаймиз. Ўйлайманки, ўзбек киноси борган сари ривожланяпти, бизнинг ўзаро ҳамкорлигимиз ҳам узоқ йиллар давом этади»\nШундан сўнг, кинорежиссёр Шуҳрат Маҳмудовнинг «Матонат» фильми ижодкорлари таништирилди. Мазкур ҳужжатли фильм ҳам Агентлик ва Самарқанд вилояти ҳокимлиги ҳамкорлигида суратга олинган. Унда иккинчи жаҳон уруши йилларида немис фашистларининг Голландиядаги концлагерида қахрамонларча ҳалок бўлган 101 ўзбек аскарлари ҳақида ҳикоя қилинади. Тадбир якунида «Матонат» ҳужжатли фильми премьера қилинди.


Татьяна Каримова биринчи қор, Ислом Каримовнинг шахсияти ва қизлари ҳақида | Qalampir.uz\nТатьяна Каримова биринчи қор, Ислом Каримовнинг шахсияти ва қизлари ҳақида\nЖамият\t27 Январь 21:26 23946\nЎзбекистон Республикасининг Биринчи Президент Ислом Абдуғаниевич Каримов ҳаёт бўлганда 82 ёшни қаршилаган бўлар эди. Буюк давлат ва сиёсат арбоби Ислом Каримовнинг шахсияти, оилавий турмушига қизиққанлар талайгина. Унинг сиёсатчи ва Президент сифатидаги портрети бизга яхши таниш. Лекин у қандай ота бўлган? Бу ҳақда унинг рафиқаси Татьяна Акбаровна Каримова шундай дейди:\n“Ислом Абдуғаниевич қорни, алалхусус, биринчи қорни жуда яхши кўрардилар. Қорда фарзандлар, кейинроқ набиралар билан сайр қилиш учун ҳамиша вақт топишга интилардилар. Ислом Абдуғаниевич болаларни сузиш, қўрқмай сувга шўнғиш, велосипед минишга ўргатдилар.\nМен ҳамиша Ислом Абдуғаниевичга ҳамнафас бўлдим. Мендан бутун умр изланиш, ўсиш, матонатли бўлиш ва тушунишга одатланиш, такомиллашиш йўлидан юрмоқ талаб этилди. Негаки, умр йўлдошим мудом ўқиб-изланиб юксак чўққилар сари талпинардилар. Муҳаббат бизни бирлаштирди, бутун ҳаёт йўлимизни ёритди...”\n24 Сентябрь 11:27 152600\n24 Сентябрь 15:09 46251\n25 Сентябрь 18:04 43922\n24 Сентябрь 16:54 24703\n24 Сентябрь 18:04 23182


Ўшни тозалаётган ўзбекларнинг кунлик маоши тортиб олинмоқда\nЎшни вароналарда тозалаш учун ўзбекларга берилаётган 300 сом пул ҳам тортиб олиняпти.\nИюн воқеаларидан кейин вайроналарга айланган Ўшнинг ўзбек маҳаллаларини тозалаётган ўзбекларга халқаро ташкилотлар кунига 300 сомдан пул тўламоқда. Бироқ улар бу пулни ишлатиб улгурмай, қирғиз аскарларига олдириб қўймоқда.\nОртиқча чанг кирмасин учун оғзини дока боғич билан тўсган, бошидан оёғигача чангга бурканган ўшлик ўзбеклар эрталабдан кечга қадар ёниб кетган уйларни ахлатлардан тозаламоқда. Улар куйиб битган уйларини тиклаб олишга умид қилмоқда.\nХавфсизлик мақсадида Озодлик билан исми сир тутилиши шарти билан гаплашган ўшлик йигитлар ҳарбий кийимдаги кишилар уларга тўланаётган 300 сомни тортиб олаётганини гапириб берди.\n- Кўришди пул олганимизни. Кўриб, пойлаб турган экан. Маршруткадан тортиб олганидан кейин, қандай тушунса бўлади? Ҳарбий кийимдаги икки кишини жўнатиб, нарироқда машинада пойлаб ўтиришди. Чертиб қўйсангиз, битта тугмаси узилиб қолса нималар қилиб ташайди. Бўлмаса, биз пийпалаб ташлаймиз уларни. Ҳарбий-да у, қўрқамиз. Обориб тиқиб қўяди, тегиб қўйсангиз. Буларни каттасига айтдик, “чора кўрамиз”, дейишаяпти. Чораси ҳам бўлмаяпти-да, дейди ҳарбийларга пулини олдириб қўйган ўшликлардан бири.\nЎш вилояти ички ишлар бошқармаси бошлиғи биринчи ўринбосари Марат Орозбаев “Озодлик” билан суҳбатда қирғиз ҳарбийлари ўзбекларнинг пуллари олиб қўйяётгани ҳақидаги хабарларни оддий миш-миш дея атади.\n- Бу факт бўйича ҳеч ким, ҳеч қандай ариза билан мурожаат қилгани йўқ. Бундай миш-мишлар милиция ходимларини қоралаш учун тарқатилмоқда. Бундай ходисалар бизда қайд этилмаган, деди Ўш вилояти ички ишлар бошқармаси расмийси Орозбаев.\nБироқ Озодлик билан гаплашган ўшлик аёллардан бири қирғиз ҳарбийларининг ўзбек йигитларидан пулларини тортиб олаётганига шахсан гувоҳ бўлганини айтади. Ўшлик ўзбеклар суҳбатдошимизнинг маҳалласида ҳам вайронага айланган ховлиларни тозаламоқда.\n- Улар соат 8дан 5гача ишлаяпти. Орасида 15 яшари ҳам бор, 60га киргани ҳам бор эркакларимизни. Кунлигини кунда олишади. “ACTED”дан 300 сом олади чангга буланиб. Кейин солдатлар дўппослаб туриб, пулини олиб, қувлашаяпти. Масалан, менинг ўзим гувоҳи бўлдим. Иккита солдат бола бизнинг уйимизни тозалаб чиққан болаларни ушлаб олган эди. Мен бақир-чақир қилиб олиб қолдим. Солдат болаларга “нима учун бундай қилдинг?” десам, “вазифамиз” деди. Ундан кейин кетди. Нариёқда хўжайинлари машинасини қўйиб қўяпти скверни чеккасига. Улар [солдатлар] пулни йиғиб келишаяпти. Кейин мана бу ерда лўлилар темир юклаган эди “Тико” га. Шоферидан пулни олиб элтиб бераяпти, дейди ҳарбийларнинг бедодликларига гувоҳ бўлган аёл.\n“ACTED” - “Техник ҳамкорлик ва ривожланиш агентлиги” ўзбек маҳалларида инсонпарварлик ёрдамини тарқатиб келаётган халқаро ташкилотлардан биридир. “ACTED”нинг Ўшдаги ваколатхонаси мавзу хусусида берган саволларимиз изоҳламади.


Пекинда ОИСБнинг биринчи йиллик учрашуви бошланди\n11:21 / 25.06.2016\nХХР пойтахти Пекин шаҳрида Осиё инфратузилмалар сармояси банкининг биринчи анъанавий анжумани ўз ишини бошлади. Йиғилиш, 25-26 июнь кунлари бўлиб ўтади.\nУчрашувнинг очилиш маросимида иштирок этган ХХР давлат кенгаши бош вазири ўринбосари Чжан Гаоли сўзларига кўра, ОИСБ учун бошқа молиявий институтлар билан ҳамкорликни ривожлантириш муҳим аҳамият касб этади.\nУнинг айтишича, ОИСБга аъзо давлатларнинг аксарияти, янги Ипак йўли атрофида жойлашгани, ташаббуснинг барқарор ривожланишига замин яратади.\nОсиё инфратузилмалар сармояси банки (Asian Infrastructure Investment Bank)га 57та давлат аъзодир. Улар орасида, тараққий этган ва ривожланаётган мамлакатлар ҳам бор. Банкни ташкил этиш тўғрисидаги битим 2015 йил 29 июнда имзоланган эди.\nБанк Осиё-Тинч океани минтақасидаги инфратузилма лойиҳаларини молиялаштириш билан шуғулланади. Унинг низом жамғармаси 100 млрд долларни ташкил этиб, Хитой, Ҳиндистон ва Россия директорлар кенгашида аксар овозга эга.


Халқаро олимпия қўмитасининг 128-сессияси якунланди\nМалайзия пойтахти Куала-Лумпур шаҳрида ўтказилган Халқаро олимпия қўмитаси (ХОҚ)нинг 128-сессияси якунига етди. Бу ҳақда Ўзбекистон Миллий Олимпия қўмитаси матбуот хизмати хабар берди.\nСессия доирасида 2022 йилги қишки Олимпия ва Паралимпия ўйинларига мезбонлик қиладиган шаҳар овоз бериш орқали аниқланди. ХОҚнинг 85 нафар аъзоси иштирок этган овоз бериш жараёни якунига кўра 44 нафар аъзо Пекин шаҳри (Хитой) номзоди учун, 40 нафар аъзо эса Олма-Ота шаҳри (Қозоғистон) учун овоз беришган. Шу тариқа, Пекин шаҳри ҳам ёзги, ҳам қишки Олимпиада ўйинларига мезбон бўлган биринчи шаҳарга айланди.\nСессия ишида, шунингдек, 2014 йили Сочи (Россия)да ўтказилган XXII қишки Олимпия ўйинлари, 2016 йили Рио-де-Жанейро шаҳри (Бразилия)да ўтказиладиган XXXI ёзги Олимпия ўйинлари, 2018 йилда Пхенчхан (Ж.Корея)да ўтказиладиган XXIII қишки Олимпиада ўйинлари, 2020 йилда Япония пойтахти Токиода ўтказиладиган XXXII ёзги Олимпиада ўйинлари, 2014 йили Хитойнинг Нанкин шаҳрида бўлиб ўтган иккинчи ўсмирлар ёзги Олимпиада ўйинлари, 2016 йили Лиллехаммер шаҳри (Норвегия)да ташкил этиладиган иккинчи қишки ўсмирлар Олимпиада ўйинлари ва ниҳоят, 2018 йили Аргентинанинг Буэнос-Айрес шаҳри мезбонлик қиладиган учинчи ёзги ўсмирлар Олимпиада ўйинларининг мувофиқлаштириш комиссияси ҳамда ташкилий қўмита аъзоларининг маърузалари тингланди.\nСессияда Бутунжаҳон спорт курашлари уюшмаси (UWW) президенти Ненад Лалович ва Зимбабве Миллий олимпия қўмитаси раҳбари Адмире Масенда ХОҚнинг аъзолигига сайландилар.\nБундан ташқари ХОҚнинг 14 нафар аъзоси навбатдаги саккиз йиллик муддатга қайта сайландилар.\n- Монако қироли Альберт II, Монако\n- Саид Шоҳид Али, Покистон\n- Наваль Эль Мутавакель, Марокаш\n- Буюк герцог Люксембургский, Люксембург\nМиллий олимпия қўмитаси ассоциациясининг бош котиби Гунилла Линдберг ХОҚ ижроқўм аъзолигига навбатдаги муддатга сайланди.\nХОҚнинг 129-сессияси 2016 йил август ойида Рио-де-Жанейро шаҳрида ўтказилади.


ҚР Рақамли ривожланиш вазири АХКМ ходимларининг ойлик маошларини ошириш бўйича топшириқ берди NUR-SULTAN. Кazinform – Қозоғистонда Рақамли ривожланиш, инновациялар ва аэрокосмик саноат вазири Бағдат Мусин аҳолига хизмат кўрсатиш марказлари ходимларининг иш ҳақини ошириш бўйича топшириқ берди, деб хабар беради Кazinform мухбири.\nҚозоғистонда Аҳолига хизмат кўрсатиш марказлари фаолияти тикланди NUR-SULTAN. Кazinform – 2022 йил 10 январдан бошлаб Қозоғистоннинг Алмати шаҳри ва Алмати вилоятидан ташқари барча ҳудудларида Аҳолига хизмат кўрсатиш марказлари ўз фаолиятини тиклайди, дея хабар беради Қозоғистон Республикаси Рақамли ривожланиш, инновациялар ва аэрокосмик саноат вазирлиги матбуот хизмати.\n«Қазақтелеком» абонентлари Фавқулодда вазият пайтида лимитсиз қўнғироқ қила олади NUR-SULTAN. Kazinform – «Қазақтелеком» абонентларига Фавқулодда вазият режими пайтида қўнғироқ қилиш лимитсиз бўлади, деб хабар беради Kazinform.\nҚозоғистонда 12 минг ўқитувчи рақамли инклюзив курсда малака оширади NUR-SULTAN. Кazinform - 12 минг қозоғистонлик ўқитувчи рақамли инклюзив ўқув курсларидан ўтади, дея хабар беради Кazinform.\nҚозоғистон ТИВ норезидентлар рақамли имзони қандай олишини тушунтириб берди NUR-SULTAN. Kazinform – Пилот лойиҳа доирасида норезидентлар Қозоғистоннинг элчихоналари ва консулликлари орқали электрон рақамли имзоларни (ЭРИ) олишлари мумкин бўлади, деб хабар беради Kazinform ҚР Ташқи ишлар вазирлиги сайтига таяниб.\nҚозоғистонда ахборот хавфсизлиги мутахассислари тайёрлаш учун киберполигон яратилади NUR-SULTAN. Kazinform - Қозоғистон ахборот хавфсизлиги бўйича мутахассисларни тайёрлаш мақсадида киберполигон учун майдон яратишни режалаштирмоқда. Бу ҳақда мамлакат Рақамли ривожланиш, инновациялар ва аэрокосмик саноат вазири ўринбосари Асхат Оразбек маълум қилди, дея хабар беради Kazinform мухбири.\nҚозоғистон дунёдаги мобил интернет нархи энг паст бўлган уч давлатдан биридир NUR-SULTAN. Кazinform - Қозоғистон дунёдаги мобил интернет нархи энг паст бўлган уч давлатдан бири ҳисобланади. Бу ҳақда Қозоғистон Рақамли ривожланиш, инновациялар ва аэрокосмик саноат вазири вазифасини бажарувчи Асхат Оразбек маълум қилди, дея хабар беради Кazinform мухбири.\nҚозоғистон мобил алоқа хизматлари тарифлари бўйича дунёда 37-ўринни эгаллайди NUR-SULTAN. Kazinform – Қозоғистон мобил алоқа хизматлари тарифлари бўйича дунёда 37-ўринни эгаллади. Бу ҳақда ҚР Рақамли ривожланиш, инновациялар ва аэрокосмик саноат вазири вазифасини бажарувчи Асхат Оразбек маълум қилди, деб хабар беради Kazinform мухбири.\nНарх-навонинг онлайн назорати, автоларни онлайн рўйхатга олиш – Мирзиёевга Қозоғистонда яна нималар таништирилди NUR-SULTAN. Kazinform – Ўзбекистон Президенти Қозоғистонга давлат ташрифи доирасида «Рақамли ҳукумат» офисига ташриф буюрди, дея хабар беради Kazinform ҚР Рақамли ривожланиш, инновациялар ва аэрокосмик саноат вазирлиги матбуот хизматига таяниб.\nИлон Маскнинг сунъий йўлдош интернети Қозоғистонда синовдан ўтказилади NUR-SULTAN. Kazinform - Мамлакатда келаси йили дунёнинг энг бой одамларидан бири Илон Маск бошчилигидаги компаниянинг сунъий йўлдош интернети синовдан ўтказилади. Бу ҳақда Қозоғистон Рақамли ривожланиш, инновациялар ва аэрокосмик саноат вазирлигининг Aэрокосмик қўмитаси раиси Баубек Оралмағамбетов маълум қилди, дея хабар беради Kazinform мухбири.\n2025 йилда ҳар қандай давлат хизмати беш дақиқа ичида кўрсатилиши керак – ҚР Рақамли ривожланиш вазири NUR-SULTAN. Kazinform – 2025 йилда Қозоғистонда ҳар қандай давлат хизмати 5 дақиқа ичида кўрсатилиши керак. Бу ҳақда Рақамли ривожланиш, инновациялар ва аэрокосмик саноати вазири Бағдат Мусин маълум қилди, дея хабар беради Kazinform мухбири.\nҚозоғистоннинг учта шаҳрида юқори тезликдаги 5G интернет мавжуд бўлади NUR-SULTAN. Kazinform - Қозоғистонда 5G Интернет тармоғининг ўрнатилиши туфайли унинг сифати икки баробар ортади. Бу ҳақда Қозоғистон Рақамли ривожланиш, инновациялар ва аэрокосмик саноат вазири Бағдат Мусин маълум қилди, дея хабар беради Kazinform мухбири.\nҚозоғистонликлар шахсий маълумотларини ўзлари бошқариши мумкин NUR-SULTAN. Kazinform - Мамлакатнинг ҳар бир фуқароси шахсий маълумотларини бошқариши мумкин. Ушбу янгилик ҳали ҳам пилот лойиҳа сифатида амалга оширилмоқда. Бу ҳақда Қозоғистон Рақамли ривожланиш, инновациялар ва аэрокосмик саноат вазири ўринбосари Aсқар Жамбакин маълум қилди, дея хабар беради Kazinform мухбири.\nҚР сенаторлари Рақамли ҳукумат идорасига ташриф буюришди NUR-SULTAN. Kazinform - Қозоғистон Парламенти Сенати депутатлари Рақамли ривожланиш, инновациялар ва аэрокосмик саноат вазирлиги негизида фаолият юритувчи «Рақамли ҳукумат» идорасига ташриф буюрди. Бу ҳақда юқори Палата матбуот хизматига таяниб, Kazinform хабар беради.\nҚозоғистонда квартирани онлайн ипотекага расмийлаштириш имконияти берилади NUR-SULTAN. Kazinform - Aдлия вазирлиги Рақамли ривожланиш, инновациялар ва аэрокосмик саноат вазирлиги ҳамда «Фуқаролар учун ҳукумат» давлат корпорацияси билан ҳамкорликда фуқароларга уйдан чиқмасдан квартирани қурилиш компаниясидан онлайн харид қилиш имконини берувчи «Рақамли ипотека» пилот лойиҳасини ишга туширади, деб хабар беради Kazinform.\nМиллий лойиҳа: Давлат органи ишига ҳар бир киши баҳо бериши мумкин NUR-SULTAN. Kazinform - «Рақамлаштириш, фан ва инновациялар орқали технологик сакраш» миллий лойиҳаси доирасида электрон платформалар ишлаб чиқилади ва ҳужжат айланиши 50 фоизга қисқартирилади. Бу ҳақда Қозоғистон Рақамли ривожланиш, инновациялар ва аэрокосмик саноат вазири Бағдат Мусин маълум қилди, дея хабар беради Kazinform.\nҚР Рақамли ривожланиш вазири: Сунъий интеллект қишлоқ жойларидаги беморларга ташхис қўяди NUR-SULTAN. Kazinform - Қозоғистоннинг қишлоқ жойларида тиббиёт сифатини ошириш мақсадида сунъий интеллект беморларга ташхис қўяди. Бу ҳақда Қозоғистон Рақамли ривожланиш, инновациялар ва аэрокосмик саноат вазири Бағдат Мусин маълум қилди, дея хабар беради Kazinform.\nРақамлаштириш, илм-фан ва инновациялар миллий лойиҳасига 2,2 триллион тенге сарфланади – Қозоғистон РРИАС вазири NUR-SULTAN. Kazinform – Қозоғистон Рақамли ривожланиш, инновациялар ва аэрокосмик саноат вазири Бағдат Мусин «Рақамлаштириш, фан ва инновациялар орқали технологик сакраш» миллий лойиҳасининг йўналишларини тушунтирди, деб хабар беради Kazinform.\nҚозоғистонлик ёш стартапчилар сармоядорлар билан фаолроқ ишлашга даъват этилди NUR-SULTAN. Kazinform - UMAY Angels Club раҳбари Мират Aхметсадиков ёш стартапчиларни потенциал инвесторлар билан фаолроқ учрашишга чақирди, деб хабар беради Kazinform мухбири.


Тўхтаевич»га тегишли 2 қаватли савдо мажмуасининг 2-қаватида ёнғин содир бўлган. Бунинг оқибатида, 18 та савдо обектлари, умумий майдони ... оқибатида, 18 та савдо обектлари, умумий майдони 630 метр кв. қисми ёнғиндан зарарланган. Фото: ФВВ матбуот хизмати ФВВ матбуот хизматининг ...\nвилояти, Сардоба шаҳарчасидаги ёнғинда олти киши вафот этди. Бу ҳақда ФВВ томонидан хабар берилган. Бугун, 17 феврал куни соат 02:40да Сирдарё вилояти Оқолтин тумани, Сардоба ... шаҳарчаси, «Кўркам диёр» МФЙ, Робот кўчасидаги 3-уй, 1-хонадонда ёнғин келиб чиққан. ёнғин натижасида уйнинг кириш йўлаги ва ётоқхонасининг ...\nболалар уйида содир бўлган ёнғинда 14 нафар бола ҳаётдан кўз юмди, дея хабар берди «Haiti Libre» интернет-портал. Маълум қилинишича, ёнғин пайшанба куни кечаси черков ...\nйилнинг 11 феврал куни Жиззах шаҳридаги мактаб биносида ёнғин келиб чиқди. ФВВ томонидан маълум қилинишича, ёнғин бартараф этилган. Шу куни, соат 12:02да Жиззах вилояти Фавқулодда вазиятлар бошқармаси ... навбатчилик қисмига 25-сонли умумий ўрта таълим мактаби биносида ёнғин содир бўлаётганлиги тўғрисида маълумот келиб тушган. Мазкур ҳодиса ...\nТошкентда қурилиши тугалланмаган жомеъ масжидида ёнғин содир бўлди (видео)\nжойлашган қурилиши тугалланмаган «Сирож-Солиҳ» жомеъ масжидида ёнғин келиб чиққан. ёнғин натижасида масжид ички ва шифт қисмининг 60 кв.м ... натижасида масжид ички ва шифт қисмининг 60 кв.м майдони ёнган. ёнғин-қутқарув жанговор бўлинмалари манзилга соат 18:46да етиб борган ва ...\nБойсундаги маиший буюмлар бозорида ёнғин бўлди\nА.Термизий кўчасида жойлашган ер майдонидаги маиший буюмлар бозорида ёнғин содир бўлган. Оқибатда, савдо комплексидаги 51 та савдо расталари ...\nАндижонда ёнғинда қолган оиланинг 9 аъзоси қутқариб қолинди\nшаҳридаги кўп қаватли уйларнинг бирида содир бўлган ёнғинда бир оиланинг 9 нафар аъзоси ва меҳмонлар қутқариб қолинди. Бу ҳақда «Дарё» мухбири Умиджон Мамарасулов хабар бермоқда. Андижон вилоят ... маҳалла фуқаролар йиғини Чинобод кўчасидаги 10-уйнинг 15-хонадонида ёнғин содир бўлаётганлиги тўғрисида хабар келиб тушган. — Келиб тушган ...\nТомскдаги ёнғинда тирик қолган икки киши ва вафот этган фуқаролар жасади Ўзбекистонга олиб келинди\nТомск вилоятида содир бўлган ёнғин оқибатида ҳалок бўлганлардан 10 нафарининг жасади Ўзбекистонга олиб келингани хабар қилинган эди. Ушбу фожиада тирик қолган 2 нафар ўзбекистонлик ...\n«Янги Ангрен» ИЭСида ёнғин содир бўлди\nқувват билан тўхтатилди. Шу вақтда қозон агрегатининг том қисмида ёнғин юзага келиб станциянинг тезкор ҳодимлари томонидан бирламчи ўт ўчириш ... қўлланилди ва ўт ўчириш бригадаси жалб қилинди. Соат 14:00 да ёнғин бартараф этилди. Энергетика вазирлиги матбуот хизматига кўра, жабрланганлар ...\n«Қумбанги» маҳалласида яшовчи С.Баҳромовнинг (1991 й.т.) яшаш уйида ёнғин содир бўлган. Буни ўз вақтида илғаган хонадон соҳиби турмуш ўртоғи ...


НИҚОБ ТАҚҚАН КИМСА\t04.10.2008 й.\tЯрим тун. Бухоро мадрасасида таҳсил олувчи талабалар мириқиб ухлашмоқда. Фақат илмга ўта чанқоқ бир-иккита талаба жойлашган хонанинггина чироғи ёқиғли. Бир пайт яна бир хонада шуъла пайдо бўлди ва бир талаба мадраса ҳовлисига тушди. У уйқусираётган кўзларини ишқалаганча ҳожатхона томон кетиб бораркан, ҳоло жойга яқин қолганда қулоқларига кирган товушдан бирдан сергак тортди. Ҳайратланарли тарафи, товуш ҳожатхона томондан келарди. Йигит аввалига бир оз вақт юришга иккиланиб, тўхтаб қолди. Сўнгра ичкарига йўл олди. Аммо ичкарида унинг оёқларини ерга «михлаб» қўядиган ҳолат ҳукмрон эди! Не кўз билан кўрсинки, юзларини рўмол билан буркаб олган бир одам қўлларида супурги тутганча ҳожатхона тозаларди. Йигитнинг шарпасини сезиб, «шубҳали» шахс бошини кўтарди. Унинг бор-йўғи иккита кўзи кўриниб турганлиги боис, ким эканлигини таниб олиш мутлақо имконсиз эди. Кутилмаган бу ҳолатдан карахт бўлиб қолган йигит то ўзига келиб улгургунгача нотаниш ниқобли одам ўқдек учиб ҳожатхонани тарк этди. Йигитнинг пешонасидан муздек тер чиқиб кетди. У бир неча дақиқагина аввал кўз олдида бўлиб ўтган ҳодиса тушида кечганини ҳам ўнгида бўлганини ҳам англолмай карахт бўлиб қолган эди. Ўзига келгач, хонасига қайтди, аммо кўрганларини бирор кимга айтмасликка қарор қилди. Негаки, айтгани билан барибир ҳеч кимни ишонтиролмаслиги аниқ эди... Эртаси тунда яна худди шу ҳолат содир бўлди. Аммо бу гал шубҳали шахснинг тун ярмидаги ҳаракатларига бошқа талаба гувоҳ бўлди. Талаба йигитнинг саросимали овозидан ҳамда кўзларига тушган чироқ ёруғидан уйқуда ётган барча талабалар уйғониб кетишди. Унинг рангrи докадек оқариб кетган, тили гапга айланмас, фақат ғўлдираганча узуқ-юлуқ битта жумлани такрорлашдан нарига ўтмасди:\n—Ҳожатхона… ниқобли киши… Талабалар ичида унинг нима ҳақда гапираётганлигини бирортаям тушунадиган одам топилмади. —Алламаҳалда ҳамманинг уйқусини бузмасдан ётиб ухласанг-чи!—уйқучироқ бир талаба зарда аралаш тўнғиллади уйқуни келган еридан давом эттириш мақсадида ўрнига қайта ётаркан.\nАммо «соқов» ҳа деганда тилга киравермас, энди тилини батамом ютиб юборгандек, атрофидаги хонадошларига меровланганча тикилган кўйи жим ўтирарди. —Нима, ҳожатхонада бирор нарса бўлдими? Ёки бирор қўрқинчлироқ нарсани кўрдингми?—бу гал қизиқувчанроқ йигит уни сўроққа тутди. Худди шу саволни кутиб тургандек, боши билан тез-тез тасдиқ ишорасини берди «соқов» бўлиб қолган талаба. —У нимадандир жуда қаттиқ қўрқиб кетганга ўхшайди. Дарҳол унга сув ичиринглар!—мадраса талабалари орасида «табиб» деган ном олган талаба йигит гапга аралашди. «Табиб»нинг ҳурмати учунми ёхуд «соқов»га ачинганиданми, бир талаба зум ўтмай бир пиёлада сув кўтариб келди. Ичганидан қолган сувни унинг юзига сепишди. Шунда у чуқур-чуқур энтикди-ю, ранггига қон югурди. Аллақачон уйқулари қочиб, кўзлари чарақлаб очилиб кетган талабалар энди унинг атрофига янаям яқинроқ келишиб, оғзига термула бошлашди. —Энди шошмасдан бир бошидан гапир-чи, нима бўлди?—сўради жиддий қиёфада талабалар ичида энг ёши каттаси бўлган Акром. —Ҳожатхонага кетаётган эдим. Яқин қолганимда аллақандай шитирлаган товушни эшитдим. Аввалига қўрқиб кетдим. Ортимга қайтиб, бирортангизни шерик қилиб чиқмоқчи ҳам бўлдим. Аммо қўрқоқ деган номни олишдан ор қилиб, йўлимда давом этдим. «Менга шундай туюлаётган бўлса керак», дея ўзимни овутиб боравердим. Бироқ…—у гапиришдан тўхтаб қолди. Чамаси, ҳозиргина ўзи гувоҳ бўлган ҳолатни эслаб, юраги орқага тортиб кетгандек эди. —Кейин нима бўлди? Тез-тез гапирсанг-чи!—тоқати тоқ бўлиб, жеркиб берди бошқа бир йигит. Бироқ, ичкарига киришим билан даҳшатдан қотиб қолдим. Юзларини рўмол билан танғиб олган бир киши ҳожатхона ичини супураётган эди. Менга кўзи тушиши билан ерга эгилганча шундоқ ёнгинамдан ўтиб, ҳожатхонани тарк этди!.. Мен то ўзимга келмагунимча бир қадам ҳам қимирлашга мажолим етмай, анча вақт туриб қолдим… Кейин эса олди-ортимга қарамай, бу ёққа югурдим. Йигит ҳикоясини тамомлаган бўлишига қарамай, ҳамон ўртада тиқ этган товуш йўқ, ҳамманинг кўзлари катта-катта очилганча бир-бирига термулиб туришарди. Бир оздан сўнг эса ғала-ғовур тортишувлар бошланиб кетди. Ҳамма калласига келган ҳар хил фикрни ўртага ташлар, ҳозироқ бориб ниқобли шахсни тутишни режа қилишарди. Узоқ тортишувлардан сўнг тўрт-беш нафар бўлиб, ҳожатхонага йўл олишди. Аммо ҳожатхона ичи топ-тоза қилиб супурилган, челаклардаги ахлатлар тўкилиб, ҳаммаёқ ялтиллатиб қўйилганди. Талабалар ниқобли одамни «қўлга олиш»га кеч қолишган эди. Ҳамма хонага қайтиб кирди, бироқ ҳеч бирларининг кўзларига такрор уйқу илинмади. Барчанинг ақлини биргина савол банд қилган: «Ниқоб таққан одам ким?..» Эртаси куни бу ваҳимали ва ўта жумбоқли хабар бутун мадраса талабалари орасида ёйилиб кетди. Уни тутишга, ким эканини аниқлашга бўлган иштиёқ эса барча талабаларда бирдек кучли эди. Шу боис ўша куннинг ўзидаёқ барча хоналарда яшовчи талабалар бирлашиб, ниқобли кишини қандай қилиб қўлга киритиш режасини тузиб чиқишди. Сўнгра тун чўкишини интиқлик билан кута бошлашди.\nХуфтон намозидан кейин яна тўпланиб, тузилган режага биноан кимнинг вазифаси нимадан, ўрни қаердан иборат эканини такрор аниқлаб олишди. Талаба йигитлар худди машҳур филмлардаги жиноий изқуварлардек ҳаракат қилишарди. Режага биноан икки нафар талаба ҳожатхона яқинида пойлоқчилик қилиши, саккиз-ўн чоғли талаба эса ҳожатхонадан унчалик узоқ бўлмаган қоровулхона биноси ортида уларнинг «сигнал»ини кутиб туриши керак эди. Эҳтиёт шарт—яна беш-олти нафари қўшимча ёрдамчи куч сифатида ҳужумга тайёр ҳолда хоналарида иккинчи «сигнал»ни кутиб туришлари лозим эди. Бу «операция»да иштирок этолмаётган, лекин шубҳали шахсни кўришга ниҳоятда қизиқиши кучли қолган талабалар эса учинчи «сигнал»дан яъни ниқобли шахс қўлга олинганидан кейин ҳожатхона сари йўлга тушишлари керак эди. * * *\nТун ярмидан оққанда мадраса ҳовлиси сукунат бағрига кирди. Ҳамма хоналарда бирин-кетин чироқлар сўнди. Ташқаридан кузатган киши учун гўё мадраса ҳовлисида бирорта ҳам уйғоқ зот йўқ—барча илми толиблар кундузги машаққатли илм таҳсилидан сўнг ухлаб дам олиш ва эртанги кун илм эгаллашга янги куч тўплаш учун мудроққа чўмгандек. Аслида эса… Мадраса ҳовлисида худди пойлоқчилик вазифасини бажариш ва ушбу тунда кечадиган сирни фош қилиш мақсадида бедор турган толиб йигитлар сингари яна бир инсон бедор. У асосан умрини ташкил этган ҳар бир тунининг учдан бир қисмини савоб ишлашга ажратганига узоқ йиллар бўлган. Аммо бу инсон ўзи сингари яна баъзи бировлар ҳам бедор эканидан бехабар. У ушбу тунда унинг неча йиллардан буён пинҳона амалга ошириб келаётган амали ошкор этилишидан ҳам бехабар… Йўқса, бу тунда вақтинчалик бир кечагина фаолиятини тўхтатган бўлармиди…\nҚўлларига супурги ҳамда эски челакда сув кўтариб олган киши ҳожатхонага яқинлашганида пойлоқчиликда турган икки йигитнинг эслари оғиб қолаёзганидан сал бўлмаса беришлари лозим бўлган муҳим «сигнал»ни ҳам унутиб қўяёзишди. Уларнинг нафаслари ичларига тушиб кетди. Ниқобли киши ҳожатхона эшиги остида тўхтаб, ичкарига қулоқ тутди. У ерда ҳеч ким йўқ эканига ишонч ҳосил қилди чоғи, секин ичкарилади. Ҳозиргина ҳожатхонага кириб кетган кишини ростдан ҳам таниб бўлмасди. У юзларини рўмол билан шу қадар мукаммал буркаб олганидан, фақатгина иккита кўзини кўриш мумкин эди холос. Сал ўтмай, сувнинг аста-аста шалоплаган овози эшитилди. Ортидан супургининг оҳиста-оҳиста шитирлаши. Шундагина пойлоқчилар ўзларига келиб, биринчи «сигнал»ни беришди. Қоровулхона биноси ортида тоқатлари тоқ бўлиб кутаётган «изқувар» талабаларнинг хаёллари эски қоровулхона томига келиб тушган тош овозидан тўзғиб кетди. Бундан улар ишга киришишлари лозим эканлигини англаб, жиноят изқуварларига хос ғоят эҳтиёткорлик билан ҳожатхона томон одимлашди. Улар кетма-кет бостириб киришганида номаълум шахснинг енглари тирсаккача шимарилган, бир қўлида эски супурги, иккинчи қўлида хокандоз тутиб олганча, эндигина ҳожатхона ичини супуриб бўлиб, челаклардаги ахлатларни йиғиштираётган эди… У кутилмаган шовқиндан чўчиб кетиб, эгилган қаддини ростлади. Рўпарасида унга ҳам ҳайрат ҳам бир оз қўрқув билан тикилиб турган талаба йигитларга кўзи тушиб, бошини ерга эгиб олди. У шу туришда ўғирлик ёхуд ўта оғир гуноҳ иш устида қўлга тушган одамни эслатарди… Аслида, ҳаётда минг карра гуноҳ иш устида ушланганлар ҳам бундайин мустар аҳволга тушишмай, жаҳолатлари сабаб безрайиб тураверишади. Йигитларга бу ниқобли кимсанинг кўзлари негадир жуда иссиқ кўринди, бироқ бу ҳақда ўйлаб ўтиришса, фурсатни бой беришлари мумкин эди. Шу пайт сирли шахс тўпланган ахлатлар идишини кўтариб, йўлга тушди. Аммо толиблар тайёр «ўлжа»ни қўлдан чиқарадиган важоҳатда эмасдилар. Улар ахлатларни кўтариб, нигоҳларини ерга тикканча эшикка яқинлашиб келаётган кишининг устига ёппасига ташланишди. Албатта унинг бир ўзи айни кучга тўлган навқирон йигитларнинг чангалидан чиқиб кетишни уддалаши қийин эди. Шунда ҳам у бир қўли билан бошидаги рўмолни маҳкам ушлаб олди ва юришда давом этди.\n* * * Бу нодир воқеанинг тирик шоҳидига айланган мадраса талабаларининг шуурларида ўзларига ислом маърифатидан сабоқ берадиган мудирларининг «Савобли ишнинг махфий қилингани афзал. Расулуллоҳ (с.а.в.) хайрли ишларни пинҳона қилишда бизга ўрнак бўлганлар», дея кўп такрорлайдиган ўгитлари бир умрга муҳрланиб қолди… Гулбаҳор АБДУЛЛОҲ қизи Кейинги »


Беларусда яна бир машҳур журналист қамоққа...\n30.05.2021 18:08 0 1740\nБеларус Hrodna.life интернет-ресурсининг бош муҳаррири Алексей Шота ҳибсга олинган. Бу ҳақда мамлакат Журналистлар ассоциацияси хабар берди.\nЖурналист Гродно шаҳрида ўз уйи ёнида ҳибсга олинган.\nHrodna.life веб-сайтида таъкидланишича, Шота аввал tut.by сайтида ишлаган, унга кириш Беларус ахборот вазирлиги томонидан чекланган. Ҳибсга олиш тафсилотлари ҳали маълум эмас.\nЖурналистнинг собиқ хотинига кўра, «автобусда номаълум шахслар келиб» Шотани олиб кетишган.\n«Белсат» телеканалининг Телеграм-каналида Шота Гродно-Ленинский полиция бўлимида эканлиги ҳақида хабар берилган.\nЭслатиб ўтамиз, Минскда ўтган ҳафта мухолиф блогер Роман Протасевич ўтирган самолёт мажбуран қўндирилган ва у ҳибсга олинганди. Шундан сўнг, Ғарб жамоатчилиги мамлакат раҳбариятига янги чоралар кўрилишини эълон қилди.\nХориж 08/10, 15:36\nНобел тинчлик мукофоти россиялик ва филиппинлик журналистларга берилди\nХориж 28/09, 23:03\nЖамият 23/09, 17:09


Когонда тупроқ ўпирилиши оқибатида 2 киши ҳалок бўлди\n27 ноябр 2021, Тошкент вақти: 06:40\nБухоро вилоятининг Когон шаҳрида 16 ноябрь куни сув қувурлари ётқизиш учун қазилган ҳудудда тупроқ ўпирилиши оқибатида икки киши ҳалок бўлди.\nФавқулодда вазиятлар вазирлигининг билдиришича, ҳодиса соат 14:50 да “Дўстлик” маҳалла фуқаролар йиғинига қарашли “Дўстлик” кўчасида юз берган. Сув қувурларини ётқизиш учун 5–6 метр чуқурликда, эни 3 метр оралиғида ковланган ҳандақда ишлаётган “61-автокорхона” МЧЖнинг икки ишчисини тупроқ босиб қолган.\nВоқеа жойига ФВБ, ИИБ, ССБ ва прокуратура раҳбарияти ва тезкор-тергов гуруҳи чиққан. Мазкур ҳодиса юзасидан дастлабки тергов олди суриштирув ишлари олиб борилмоқда.\nЎзбекистонда иш пайтида техник хавфсизлик қоидаларига амал қилинмагани ортидан бу каби воқеалар тез-тез содир бўлиб туради.\nЖумладан, 12 июнь куни Навоий вилоятидаги ташландиқ конда тўрт йигит ноқонуний олтин ковлаётган пайтда ҳалок бўлган. 26 июнда Урганч туманида сув таъминоти идорасининг икки ходими оқова сув қудуғида токсик газдан заҳарланиб ўлган.\nЎзбекистонда 25 ноябрь куни коронавирусга чалинган беморлардан 3 нафари вафот этган, шу тариқа бу хасталикдан қурбон бўлганларнинг умумий сони 1 минг 392 нафарга етган.\nСоғлиқни сақлаш вазирлиги қайдича, пайшанба куни мамлакат бўйлаб 206 киши коронавирусга чалинган, вирус юқтириб олганларнинг умумий сони эса 192 минг 381 нафарни ташкил қилган.\nАйни пайтда кеча барча ҳудудларда 186 киши тузалиб, соғайганларнинг умумий сони 189 минг 46 нафарга етган.\nССВ маълумотига кўра, Ўзбекистонда коронавирусга қарши эмлаш тадбирлари бошланган апрель ойидан буён шу кунгача 32 миллион 803 минг 308 доза вакцинадан фойдаланилган.\nВазирлик 1-босқичда эмланганлар сони 17 миллион 98 минг 127 нафарни, 2-босқичда эмланганлар сони 10 миллион 360 минг 453 нафарни, 3-босқичда эмланганлар сони эса 5 миллион 344 минг 728 нафарни ташкил этганини билдирган.\nМИБ қарздорлик важидан қидирилаётганларнинг мингдан зиёди хорижга чиқиб кетганини билдирди\nМажбурий ижро бюросига тегишли автомобиллар\nМажбурий ижро бюроси жорий йил бошидан бери Ўзбекистонда қарздорлиги туфайли 7 минг 800 дан зиёд жисмоний шахсга нисбатан қидирув эълон қилган, шундан 4 минг 500 нафардан (58 фоиз) кўпроғи топилиб, мажбурий ижро ҳаракатлари ўтказилган.\nМИБ матбуот хизмати маълумотига кўра, ҳозирда 3 минг 264 нафар қарздорни қидириб топиш чоралари кўриляпти, булардан 2 минг 149 нафар Ўзбекистон ҳудудида яшириниб юргани, 1 минг 115 нафари эса турли мақсадларда хорижий мамлакатларга чиқиб кетгани аниқланган.\n“Қидирувдаги шахслар топилиши натижасида қарздорлардан жами 30 млрд 700 млн. сўм, шу жумладан 22 млрд 800 млн. сўм алимент пуллари ундирилиб, вояга етмаган фарзандларнинг моддий таъминот олишлари таъминланган”, дейилган бюро хабарномасида.\nМактабгача таълим вазирлиги Фарғона вилоятидаги боғчадан жасад топилганини тасдиқлади\nМактабгача таълим вазирлиги 20 ноябрь куни Фарғона вилоятининг Қўштепа туманидаги “Қўрғонча” маҳалласи Пахтаобод кўчасида жойлашган 27-болалар боғчасида бир эркакнинг жасади топилганига оид хабарларни тасдиқлади.\n“Мазкур ҳолат Фарғона вилояти мактабгача таълим бошқармаси раҳбарияти томонидан тўлиқ назоратга олингани, айни кунларда Қўштепа тумани ҳокимининг қарори билан мазкур бахтсиз ҳодиса сабаблари махсус ишчи гуруҳ томонидан ўрганилаётгани, ўрганиш хулосалари тайёр бўлса, бу ҳақда қўшимча маълумот берилишини маълум қиламиз”, дейилган вазирлик хабарномасида.\nАввалроқ маҳаллий нашрларда боғчадан жасади топилган шахснинг ис газидан вафот этгани тахмин қилинаётгани ёзилган. МТВ махсус ишчи гуруҳ хулосаси тайёр бўлгунига қадар журналист ва блогерлардан вафот этган шахс ҳамда унинг қандай лавозимда фаолият олиб боргани хусусида тасдиқланмаган маълумотларни тарқатмай туришни сўраган ҳамда марҳумнинг 27-болалар боғчасида мавсумий ўт ёқувчи вазифасида фаолият юритганини қўшимча қилган.\nАввалроқ Озодлик Нукусда 18 ёшли талаба, ундан олдин эса Самарқанд вилоятида агрокимё ширкатининг икки ишчиси ис газидан вафот этгани ҳақида хабар қилган эди.\nИчки қатновлар учун янги авиаширкат ташкил этилди, унинг Uzbekistan Airways'га рақиб бўлмаслиги иддао қилинди\nЎзбекистонда мамлакат ичида йўловчи ташишни мақсад қилган Silk Avia авиаширкати ташкил этилди. Парвозларни келгуси йилдан бошлашни режалаган янги авиаширкат Транспорт вазирлиги ташаббуси билан Uzbekistan Airports АЖ томонидан ташкил этилган.\nUzbekistan Airports бошқаруви раиси Рано Жўраева жорий йилнинг сентябрь ойида рўйхатдан ўтган Silk Avia арзон нархларда ички авиаташувларни таъминлаш мақсадида тузилганини қайд этган.\n“Яқин вақтгача Ўзбекистон шаҳарларини боғлайдиган тўғридан-тўғри қатновларнинг йўқлиги катта муаммо эди. Самарқанддан Хоразмга бориш учун йўловчилар Тошкент орқали учишлари керак эди. Бизнинг вазифамиз - ички ташувларни нафақат “point to hub” (пойтахтдан ҳудудларга), балки “point to point” (минтақалар орасида) модели асосида ҳам ташкил этишдир. Қирққа яқин йўналиш ва 70 кишига қадар йўловчи ташиш қувватига эга минтақавий самолётларни сотиб олиш режалаштирилган. Тарифлар темир йўл тарифларига мувофиқлаштирилади. Бу ички туризмни ривожлантиришга ва истеъмолчи учун авиачипталарнинг якуний қийматига ижобий таъсир кўрсатади”, деган Р. Жўраева.\nҚайд этилишича, мазкур авиаширкат келажакда хусусий секторга сотилиши режаланган.\nUzbekistan Airports вакиллари янги авиаширкат “Ўзбекистон ҳаво йўллари” миллий авиакомпаниясига рақиб бўлмай, балки “ички ташувларни ташкил этиш бўйича ҳамкор сифатида” фаолият юритишини иддао қилишган.\nПрезидент Мирзиёев ЕИ делегацияси билан ўзаро ҳамкорликни муҳокама қилди\nУчрашувда Ўзбекистон ва ЕИ ўртасидаги кўп қиррали ҳамкорликни янада кенгайтириш масалалари кўриб чиқилди. Президент расмий сайтидан олинган фотосурат.\nЎзбекистон президенти Шавкат Мирзиёев 25 ноябрь куни Европа Иттифоқининг Европа комиссияси вице-президенти Маргаритис Схинас бошчилигидаги делегациясини қабул қилди, деб хабар берди президент матбуот хизмати.\nУчрашувда Ўзбекистон ва ЕИ ўртасидаги кўп қиррали ҳамкорликни янада кенгайтириш масалалари кўриб чиқилди.\n“Икки томонлама мулоқотлар, шу жумладан иқтисодиёт, қонун устуворлиги, демократик янгиланишлар, инсон ҳуқуқлари, хавфсизлик ва бошқа устувор йўналишларда ҳамкорлик фаоллашгани мамнуният билан қайд этилди”,-дейилади расмий билдирувда.\nБундан ташқари томонлар учрашув пайтида Ўзбекистон ва ЕИ ўртасида кенгайтирилган шериклик ва ҳамкорлик тўғрисидаги янги шартнома юзасидан музокараларни якунлаш ва уни тез фурсатда қабул қилиш масалаларига алоҳида эътибор қаратди.\n18 ноябрь куни Брюсселда якунланган “Ўзбекистон -ЕИ” ҳамкорлик кенгаши йиғинидан сўнг ўтказилган матбуот анжуманида ташқи ишлар вазири Абдулазиз Комилов Ўзбекистон ва Европа Иттифоқи ўртасидаги янги ҳамкорлик шартномаси президент Шавкат Мирзиёев 2022 йилда Брюсселга амалга оширадиган ташриф доирасида имзоланишини айтган эди.\nМазкур шартнома юзасидан музокаралар 2019 йилнинг 4 февралида бошланган эди. Ўшанда янги шартнома президент Шавкат Мирзиёевнинг 2019 йилда Брюсселга қиладиган сафари доирасида имзоланиши режалаштирилгани маълум қилинган эди.\nЎзбекистон-Туркманистон чегарасидаги иккита ўтказиш пункти фаолияти қайта тикланиши кутилмоқда\nТуркманистоннинг Лебап ва Ўзбекистоннинг Бухоро вилоятлари орасидаги Фароб чегара маскани.\nЎзбекистон-Туркманистон чегарасидаги "Хўжайли" ва "Шовот" чегара ўтказиш пунктларида 26 ноябрдан бошлаб контактсиз юк ташувлари йўлга қўйилиши кутилмоқда. Бу ҳақда Ўзбекистон Транспорт вазирлиги 25 ноябрь куни маълум қилди.\nРасмий хабарда айтилишича, мазкур чегара пунктларини халқаро юк ташиш учун очилиши тўғрисидаги келишувга 18 ноябрь куни бўлиб ўтган ўзбек - туркман ишчи гуруҳининг навбатдаги йиғилишида эришилди.\n25 ноябрь куни “Хўжайли – Куня-Ургенч” ҳамда “Шовот – Дашогуз” чегара ўтказиш пунктларида юк ташишни контактсиз алмашиш йўли орқали ташкил этиш бўйича синов ўтказилди.\nБу икки чегара пункти коронавирус пандемияси сабаб амалиётга жорий этилган чеклов чоралари натижасида 2020 йилда ёпилган эди.\nШу кунгача халқаро юк ташувлари Ўзбекистон-Туркманистон чегарасидаги фақат битта - "Олот" чегара ўтказиш пунктида амалга оширилаётган эди.\nСоғлиқни сақлаш вазирлиги коронавирусга чалинганлар ва ўлганлар сони ортганини билдирди\nЎзбекистонда бир неча кунлик пастлашдан сўнг коронавирусга чалинганлар ва касалликдан ўлганлар сони кўпайгани кузатилди. Бу ҳақда Соғлиқни сақлаш вазирлиги билдирди.\nРасман маълум қилинишича, 24 ноябрь куни 220 нафарга яқин кишида коронавирус инфекцияси аниқланиб, 4 нафар бемор вафот этди.\nБу билан Ўзбекистонда коронавирус инфекцияси қайд этилганлар сони 192 175 нафарни ташкил этмоқда.\nКасалликдан вафот этганлар сони 1389 нафарга етди.\nКасалликдан соғайганлар жами 188 860 нафарга етди ва соғайиш кўрсаткичи 98 фоизни ташкил этмоқда.\nВазирлик сўнгги бир неча кун ичида коронавирус беморлари сони кескин камайиб бораётганини, беморлар сони кунига 200 га етмаётгани тўғрисида билдирган эди.\nТермизда Ўзбекистон ва Қозоғистон ҳарбийларининг машғулоти якунланди\nБир ой ичида ўзбек ва қозоқ ҳарбийлари ҳамкорликда иккинчи машғулотни ўтказди.\nАфғонистон билан чегарадош Термизда Ўзбекистон ва Қозоғистон ҳарбийларининг 24 ноябрда “Ҳамкорлик-2021”қўшма машғулоти якунланди.\nМудофаа вазирлигининг билдиришича, машғулотлар якунланиши арафасида, яъни 22 ноябрь куни Қозоғистон мудофаа вазири генерал-лейтенант Мурат Бектанов ва Ўзбекистон мудофаа вазири генерал-лейтенант Баҳодир Қурбонов икки давлат ўртасида ҳарбий соҳада ҳамкорлик бўйича битимни имзолади.\nШундан сўнг мудофаа вазирлари Термиз полигонидаги машғулотларни асосий фазасини кузатган.\n17 ноябрдан 24 ноябргача бўлиб ўтган “Ҳамкорлик—2021” ўзбек—қозоқ қўшма машғулоти Қозоғистоннинг Жамбул вилояти “Матибулоқ” полигонида 3-8 ноябрь кунлари ўтказилган“Қалқон-2021” қўшма ўқувларининг давоми ҳисобланади.\nАввалроқ машғулотда Қозоғистон армиясининг юздан ортиқ аскари, Су-30СМ кўп функцияли қирувчи самолётлар, С-295 ҳарбий юк ташувчи самолётлар ҳамда учувчисиз бошқариладиган учувчи аппаратлар иштирок этиши билдирилган эди.\nАфғонистонда 15 август куни Толибон ҳокимиятни босиб олганидан сўнг шу кунгача Ўзбекистон Тожикистон ва Россия билан ҳамкорликда ҳарбий ўқув машғулотлари ўтказди.\nНукусда 18 ёшли талаба ижара уйда ис газидан заҳарланди\nНукус шаҳрининг 22-кичик туманидаги кўп қаватли уйлардан бирида ижарада яшаётган 18 ёшли талаба 24 ноябрь куни хонадонда ўрнатилган иситиш қозонидан сизиб чиққан ис газидан заҳарланиб, вафот этди. Бу ҳақда Қорақалпоғистон прокуратураси 25 ноябрда хабар берди.\nНукус Давлат педагогика институтининг талабасининг ўлими юзасидан Нукус шаҳар прокуратураси томонидан терговга қадар текшириш ҳаракатлари олиб борилмоқда.\nТекшириш давомида аниқланишича, мазкур уйда яна 6 киши тунаган. Талаба ошхонада, қолган 6 киши бошқа хонада ухлаган. Бошқа хонада ухлаганлардан ҳеч бири ис газидан заҳарланмаган.\nЖорий йилнинг 27 февралида Тошкентнинг Юнусобод туманидаги уйлардан бирида ижарада турган 5 талаба ис газидан заҳарланиб вафот этгани Ўзбекистонда катта шов-шувга сабаб бўлган эди. Ушбу воқеадан сўнг талабаларни хавфсиз ётоқхона билан таъминлаш масаласи ҳукумат ва парламент даражасида муҳокама қилинганди.\nТалабаларни “ҳаёт учун хавфли ва техника хавфсизлиги қоидаларига риоя этилмаган уйга” ижарага қўйган тошкентлик аёл эса суд томонидан 3 йил муддатга озодликни чеклаш жазосига ҳукм қилинган.\nЎзбекистонда ҳар йилги қиш мавсумида юзлаб киши ис газидан заҳарланади. Расмий маълумотларга қараганда, 2020 йилда рўй берган 56 та ис газидан заҳарланиш ва 106 та чақнаш ҳолати оқибатида 106 нафар фуқаро вафот этган, 190 нафари заҳарланган ва куйиш тан жароҳати олган.\nЭнергетика вазирлиги йил бошидан бери 9,5 млрд сўмлик электр энергияси ўғирланганини очиқлади\nЖорий йил бошидан бери Ўзбекистонда айрим “тадбиркорлик субъектлари” 9 миллиард 504 миллион сўм миқдорида электр энергиясидан ноқонуний фойдаланган. Бу ҳақда Энергетика вазирлигининг матбуот штаби маълумот тарқатди.\nЭлектр энергиясини ўғирлаш ҳолатлари Энергетика вазирлиги ҳузуридаги “Ўзэнергоинспекция” томонидан ўтказилган текширувлар чоғида аниқланган.\nВазирлик ноқонуний фойдаланилган электр энергияси миқдори 107 минг нафар аҳолининг бир ойлик истеъмолини ташкил қилишини билдирган.\n“Ўтказилган текшириш ҳужжатлари қонун доирасида чора курилиши учун ҳуқуқни муҳофаза қилувчи органларига юборилган”, дейилган Энергетика вазирлиги хабарномасида.\nАввалроқ энергетиклар Ўзбекистонда электр таъминотидаги танқисликка мавжуд ресурслардан тежамкорлик билан фойдаланилмаётгани ҳамда электр ва газ тармоқларига ноқонуний уланиш ҳолатлари сезиларли даражада салбий таъсир кўрсатаётгани урғулаган эдилар.\nКейинги ойдан Тошкент метросида пластик жетонлар қабул қилинмайди\nЖорий йилнинг 1 декабридан эътиборан Тошкент метросида йўл ҳақини тўлаш учун жетон қабул қилиш тўхтатилади. Бу ҳақда “Тошкент метрополитени” ДУК матбуот хизмати маълумот тарқатди.\n“Тўлов тизимида қулайлик яратиш мақсадида Тошкент метрополитенининг барча бекатлари QR кодли чипта, транспорт ва банк карталари ҳамда NFC функциялари орқали тўловларни амалга ошириш имконини берувчи стационар валидаторлар билан жиҳозланган”, дейилган хабарномада.\nТошкент метросида йўловчилар учун жетонларни сотиш ўтган йилнинг ноябрь ойидан тўхтатилган ва автоматлаштирилган тўлов тизими жорий этилган, бироқ йўловчилар тасарруфида жетонлар қолгани эътиборга олиниб, шу кунгача пластик жетонлардан фойдаланиш амалиёти бекор қилинмаган эди.\nТошкентда Италия университетининг геологлар тайёрлашга ихтисослашган филиали очилади\nЎзбекистон пойтахти Тошкент шаҳрида Италиянинг Пиза университети филиали ташкил этилди. Бунга оид ҳукумат қарори, Адлия вазирлиги маълумотига кўра, жорий йилнинг 24 ноябрь куни имзоланган.\nПиза университетининг Тошкент филиалида геология бўйича юқори малакали мутахассислар тайёрланади, геология йўналишида тадқиқотлар ўтказилади ва уларнинг натижалари амалиётга жорий этилади.\n2022/2023 ўқув йилидан иш бошлаши кутилаётган филиалда таълим кундузги шаклда ўзбек, инглиз ва рус тилларида контракт асосида амалга оширилиши айтилмоқда. Филиал битирувчиларига Пиза университети дипломи берилади.\nДекабрь ойи бошида ўзбек-қирғиз чегарасидаги назорат-ўтказиш маскани вақтинча ёпилади\nЎзбек-қирғиз сарҳадидаги чегара масканларидан бири\nЎзбекистон билан Қирғизистон чегарасидаги “Ўзбекистон-автодорожний” ва “Қизилқия-автодорожний” назорат-ўтказиш маскани шу йилнинг 1 декабридан 3 декабригача автомобиль ўтиши учун ёпиқ бўлади. Бу ҳақда Қирғизистон Давлат божхона хизмати матбуот хизмати маълумот тарқатди.\nҚайд этилишича, мазкур қарор масканда йўл қопламасини янгилаш ва асфальт ётқизиш ишлари олиб борилаётгани важидан қабул қилинган.\nДекабрь ойининг дастлабки уч кунида автомобиллар ўтиши ва мол ташиш “Дўстлик” назорат-ўтказиш маскани орқали амалга оширилади.\nҚизилқиядаги НЎМ 4 декабрдан эътиборан қайта ишга тушиши айтилмоқда.\nноябр 24, 2021\nПастдарғомдаги агрокимё ширкати ишчилари ис газидан заҳарланиб ўлгани маълум бўлди\nЎзбекистонда куз-қиш мавсумида ис газидан заҳарланиш ҳолатлари тез-тез юз беради.\nСамарқанд вилоят Пастдарғом туманидаги “Агрокимё таъминот сервис” МЧЖга қарашли контейнерда жасади топилган икки ишчи ис газидан заҳарланиб ўлгани аниқланди. Бу борада Бош прокуратура матбуот котиби Ҳаёт Шамсутдинов 24 ноябрь куни маълум қилди.\nУнга кўра, ишчиларнинг ўлим сабабларини аниқлаш юзасидан суд тиббий экспертизаси тайинланган. Экспертиза хулосасида қайд этилишича, ишчилар яшаш учун мослаштирилган контейнерда қўлбола усулда ясалган печкадан чиққан ис газидан заҳарланиб вафот этишган.\nАввалроқ 17 ноябрь куни тумандаги “Балхиён” маҳалла фуқаролар йиғини ҳудудидаги “Агрокимё таъминот сервис” МЧЖга киришда ўрнатилган металл контейнердан номаълум моддадан заҳарланиб ўлган икки нафар ишчининг жасади топилгани хабар қилинган эди.\nБандлик ва меҳнат муносабатлари вазирлигининг билдиришича, Ўзбекистондаги корхона ва ташкилотларда жорий йилнинг 10 ойида 558 та бахтсиз ҳодиса юз берди.\nМазкур ҳодисалар оқибатида 166 нафар ишчи-ходим ҳалок бўлди, 432 нафари оғир тан жароҳати ва 25 енгил тан жароҳатларини олган.\nИчки қатновларни амалга оширадиган янги авиаширкат ташкил этилди\n"Бу-репрессия". Қайта сайланган Мирзиёев ҳукумати фаолларга қарши тақибни тўхтатмаяпти\n"Ундирувни кучайтиринг". Иккинчи инспектор баённома юкламасидан шикоят қилди, ИИВ рад этмоқда


Ўзбекистон Молия вазирининг ўринбосари коронавирусдан вафот этди - zarnews.uz\nЎзбекистон Молия вазирининг ўринбосари коронавирусдан вафот этди\nБугун, 29 июль куни Ўзбекистон Республикаси Молия вазири ўринбосари (55 ёш) Турсунов Ёрқин Эргашевич оламдан ўтди. Бу ҳақда Молия вазирлиги матбуот хизмати хабар берди.\nССВ матбуот хизмати хабарига кўра, 27 июль куни ўта оғир ҳолатда Тошкент тиббиёт академиясининг кўп тармоқли клиникасига ётқизилган. Унга «COVID-19» инфекциясининг ўта оғир кечиши, икки томонлама пневмония ташхиси қўйилган.\nРеанимацион муолажаларга қарамасдан, беморнинг аҳволи кескин оғирлашиб, ўткир нафас ва юрак қон-томир етишмовчилиги, ўпка шиши, гипергликемик комадан вафот этган.\nМаълум қилинишича, 20 йилдан ортиқ вақт мобайнида Ёрқин Эргашевич Молия вазирлиги тизимида ишлаган. Доим ўзининг меҳнатсеварлиги, хар бир ишга юқори масъулият ва пухталик билан ёндашиши, ҳар кимни тушуниш қобилияти билан ажралиб турган.\n«Зийрак раҳбар, олийжаноб ҳамкасб, намунали оила бошлиғи, содиқ дўст ва улкан қалбли шахс. "Ватанга ҳалоллик ва садоқат билан хизмат қилиш" шиори билан яшаган ўз ишининг устаси ва мамлакат ватанпарвари, шижоатли ҳамда фидойи инсон бўлиб хотирланади ва доимо қалбларимизда ажойиб инсон бўлиб қолади.\nУшбу оғир йўқотиш муносабати билан Ё.Турсуновнинг оила аъзоларига таъзия билдирамиз", дейилади хабарда.


13:15 22.03.2016 (Янгиланган 13:42 22.03.2016) Ҳавола олиш\nПортлашлар учиш залида рўй берди. Ҳозирга қадар олинган маълумотларга қараганда, 11 киши ҳалок бўлган, 20 киши жароҳат олган. Ҳозир аэропортдан йўловчилар эвакуация қилинмоқда. ОАВларда гап теракт ҳақида бораётгани айтилмоқда.\nТОШКЕНТ, 22 мар — Sputnik. Брюссел аэропортида иккита портлаш рўй берди, РИА Новости хабарига кўра.\nҲозирча портлаш сабаблари аниқланмаган. ОАВларда аниқлик киритилишича, портлашлар аэропортнинг учиш залида рўй берган. Маълумотларга қараганда, 11 киши ҳалок бўлган, 20га яқин инсон жароҳатланган. Ҳозирда йўловчилар эвакуация қилинмоқда, деб хабар бермоқда Sky News телеканали.\nБарча рейслар бекор қилинганлиги таъкидланмоқда. RTBF телеканали хабарига кўра, портлашлар террорчилар томонидан амалга оширилган бўлиши мумкин. Бельгия ҳукумати портлашлар юзасидан фавқулодда йиғин ўтказмоқда.


Оператор яна учта тарифда мегабайтлар, дақиқалар ва SMS’лар лимитларини кўпайтирди! - Terabayt.Uz\nОператор яна учта тарифда мегабайтлар, дақиқалар ва SMS’лар лимитларини кўпайтирди!\nКуни кечагина Ucell нақ тўққизта тарифда дақиқа, SMS ва мегабайтлар лимитлари чексизгача оширган. Унгача эса компания 32 та сайтга бепул кириш муддатини узайтирган эди.\nЎҚИНГ: Атиги 2021 сўмга 2021 мегабайт, Ўзбекистон бўйича 2021 дақиқа ва 2021 SMS олинг!\nUcell хушхабарлар улашиб чарчамаяпти – буларнинг ортидан компания «COSMO» тизимидаги тариф режаларини янада яхшилаганини эълон қилди. Уларда энди тариф режаси доирасидаги мегабайтлар барча йўналишлар учун умумий бўлган (олдин Facebook, Telegram, WhatsApp ва TAS-IX учун алоҳида трафик берилар эди) ва уларнинг умумий миқдори ҳам оширилган. Бундан ташқари, Ўзбекистон бўйича мулоқотлар учун тақдим этилаётган дақиқалар ҳамда SMS-хабарлар лимитлари ҳам кўпайтирилган.\nХуллас, янгиланган «COSMO» тарифларида ойлик лимитлар энди қуйидагича бўлган:\nТариф режалари доирасидаги ушбу ўзгаришлар 2021 йилнинг 13 январь куни, соат 16:00 дан кейин кучга киради, дейилади хабарда. Диққат қилинг: шу соатгача тариф бўйича ойлик абонент тўловини амалга оширган ва лимитларни олган абонентлар учун ўзгаришлар тариф шартларига биноан навбатдаги ойлик даврдан кучга киради.\n«COSMO» тизимидаги тариф режалари шартлари билан батафсил танишиш истагида бўлганлар мана бу ҳавола орқали Ucell сайтига ўтсалар бўлади.


14 май 2021, Тошкент вақти: 06:05\nМиробод ички ишлар бўлими ходимлари алъянсчилардан¸ ўз фаолиятини тўхтатиш ва пикетга чиқмаслик ҳақда тилхат ëзиб беришни талаб қилган.\nАндижон ва Хонободда содир бўлган воқеалардан кейин Ўзбекистонда милиция ходимлари томонидан ҳуқуқ ҳимоячиларини таъқиб қилиш янада кучайди. Бу ҳолат пойтахт Тошкентда айниқса кўзга ташланмоқда.\nЎзбекистон инсон ҳуқуқлари алянси раҳбари Елена Урлаеванинг Озодликка маълум қилишича, 29 май куни эрталаб алянс фаоли Фарҳод Мухторов милиция ходимлари томонидан ушлаб кетилган.\n- Бизга нисбатан репрессия давом этаяпти. Бугун эрталаб Фарҳод Мухторовни ҳибсга олишди. Ҳибсга олиш пайтида Фарҳод менга қўнғироқ қилишга улгурди. Уни шаҳарнинг Яккасарой тумани ҳудудида ушлаб олиб кетишган. Биз ҳозиргача унинг қаерда эканлигини билолмаяпмиз, деди Елена Урлаева.\n27 май куни эрталаб Елена Урлаеванинг ўзи ҳам ҳибсга олиниб, Тошкент шаҳри Мирзо Улуғбек туман ИИБда кечгача ушлаб турилганди.\nУрлаеванинг айтишича, милиция ходимлари ундан ҳуқуқ ҳимояси билан маълум муддат шуғулланмаслик юзасидан тилхат олганларидан сўнг уйига кетишга рухсат беришган.\n- Мирзо Улуғбек туман ИИБнинг терроризмга қарши кураш бўлими раҳбари майор Илёс Мустафаев мени тилхат ёзишга мажбур қилди. Тилхатда улар 10 июнга қадар ҳуқуқ ҳимояси билан шуғулланмаслигим борасида ёзишимни талаб қилишди. Шунингдек, тилхатда ҳеч қандай пикет ўтказмаслик ва ҳуқуқ фаоллари билан учрашмаслик борасида ҳам ёзишимни сўрашди.\nМен тилхатни улар айтгандай қилиб ёзишга мажбур бўлдим. Улар тилхатни ёзмасам, қўйиб юбормасликларини айтишди. Мен яқинда номаълум шахслар томонидан калтакланган ўғлимни даволатаётганим сабабли уларнинг талабини бажаришга мажбур бўлдим, деди Елена Урлаева.\nШу тариқа Елена Урлаева милиция ходимлари томонидан “мажбурий таътилга жўнатилган”.\nБироқ милиция ходимлари Елена Урлаевага нима сабабдан айнан 10 июнга қадар ҳуқуқ фаоли сифатидаги фаолиятини тўхтатиш лозимлигини изоҳлашмаган.\nМаълумки, 27 май куни Елена Урлаевадан ташқари Саломат Бойматова билан Элнур Абдуловлар ҳам ҳибсга олинганди.\nСаломат Бойматованинг айтишича, ўша куни улар махсус хизмат ходимлари томонидан ушланган.\n- Мен, Елена Урлаева ва Элнур Абдулов 27 май куни эрталаб соат 08.30 да собиқ ЦУМ ëнида учрашиб, БМТнинг биносига бормоқчи эдик. ЦУМ автобекатидан энди ўнгга бурилиб, ҳеч қанча юрмасимиздан Ўзбекистон махсус хизмати ходими келиб, Элнурга “тўхта” деди. Элнур: “Сиз кимсиз? Ўзингизни таништиринг” деб улгурмасидан махсус хизматларда ишлайдиган Бахтиëр дегани машинадан тушди ва иккаласи Элнурга ëпишди. Улар Элнурни куч билан машинага судрашди.\nМен уларни танийман. Улар махсус хизматларда ишлашади ва доим бизни кузатиб юришади, деди Саломат Бойматова.\nЎша куни Саломат Бойматовани Ҳамза туман ИИБга олиб бориб сўроқ қилишиб, кечга яқин қўйиб юборишган.\nЮнусобод туман ИИБга олиб кетилган Элнур Абдуловга ҳам ўша куни кечга яқин рухсат берилган.\nЛекин Елена Урлаевага кўра, ҳибсга олиш чоғида Элнур милиция ходимлари томонидан шафқатсиз калтаклангани боис ҳозирда унинг соғлиги ёмонлашган.\n- Элнурни жуда қаттиқ калтаклашган. Элнур милиция бўлимидан чиққанидан кейин у билан биргаликда Тошкентдаги ортопедия ва травматология институтига бордик. У ерда Элнурнинг баданида тан жароҳат борлигини аниқлашди. Унга тиббий ёрдам кўрсатишди ва ҳозирда у даволанаяпти, деди Елена Урлаева.\nОзодликка маълум бўлишича, кейинги кунларда яна бир қанча ҳуқуқ фаолига нисбатан тазйиқлар кучайган. Ҳуқуқ ҳимоячилари бу ҳолатни Андижон ва Хонободда юз берган воқеалар билан боғлашади.\nСаломат Бойматовага кўра, милиция ходимлари ҳам айнан Андижондаги сўнгги воқеалардан кейин ҳуқуқ фаолларига нисбатан назорат кучайганини тан олишган.\n- Ҳамза туман ИИБда Анвар Собитов деган милиция ходими мени сўроқ қилди. У: “Келинойи, кўрмайсизми, мана ҳозир Андижонда нотинчлик бўлиб турибди. Шунақа пайтда сизлар бунақа қилиб юрибсизлар”, деди. Мени “пикетларга чиқманг” деб, кейин қўйиб юборишди, деди Саломат Бойматова.\nБиз Тошкент шаҳридаги бир қанча милиция бўлимларига қўнғироқ қилиб 29 май куни ҳибсга олинган Фарҳод Мухторов тақдири билан қизиқдик.\nБироқ бу сафар милиция бўлимларидан ҳуқуқ фаоли ҳақида бирор маълумот олишнинг имкони бўлмади.


ДХР ва ЛХРни тан олиш тўғрисидаги қарор бугун қабул қилинади - Путин - 21.02.2022, Sputnik Ўзбекистон\nДХР ва ЛХРни тан олиш тўғрисидаги қарор бугун қабул қилинади - Путин\nРоссия жаҳон ҳамжамияти учун Украинадан кўра каттароқ тартибни англатади - Медведев. 21.02.2022, Sputnik Ўзбекистон\nТОШКЕНТ, 21 фев - Sputnik. ДХР ва ЛХРни тан олиш тўғрисидаги қарор бугун қабул қилинади, деди Россия президенти Владимир Путин Хавфсизлик кенгаши мажлиси якунида. Шунингдек Россия президенти Хавфсизлик Кенгаши аъзоларидан ушбу борада ўз фикрларини билдиришни сўради.Лавров: Ғарб томонидан Ҳозирги Киевнинг неонацист ва бандера режимини қўллаб қувватлаш - бу ҳам геноцид. Украинада славян, православ ва русларга оид ҳамма нарсага ҳужумлар уюштирилмоқда. Украина ҳукумати бирин кетин рус тилини таъқиқловчи, Конституцияга зид қонунлар қабул қилмоқда. Козак: “Украина ҳеч қачон Минск келишувларини бажармайди. Ҳеч ким ЛДНР билан бевосита музокаралар олиб бормайди. Украина таклифлари ҳуқуқий кретинизмдир.Шойгу: -Украина Луганск ва Донетск вилоятлари чегараларида техникани жамлайди.- Украинанинг ядровий мақомини қайтариш ҳақидаги баёнотлар - шантаж. Мамлакатнинг бундай қуролларни яратиш имкониятлари Эронга қараганда анча кўп.- Россия жаҳон ҳамжамияти учун Украинадан кўра каттароқ тартибни англатади, - деди Медведев. Эслатиб ўтамиз, бугун Москва вақти билан соат 16:40да Донецк ва Луганск халқ республикалари Путиндан уларни тан олишни сўраган эди. Хусусан ЛХР раҳбари Леонид Пасечник Владимир Путиндан ЛХРнинг мустақиллигини тан олишни сўради. Унинг сўзларига кўра, Киев тўлақонли ҳужумга ўтишни режалаштирмоқда. Донецк Халқ Республикаси раҳбари Денис Пушилин ҳам Владимир Путиндан ДХРнинг мустақиллигини тан олишни сўради. Шунингдек, Республика раҳбари Путиндан мудофаа соҳасида ҳамкорлик шартномаси имзолаш имконини ҳам кўриб чиқишни сўради. Маълумот учун, сўнгги кунларда Донбассда вазият жиддий кескишлашди. Украина Донбасс ҳудудда тинчлик ўрнатиш мақсадида олдин келишилган Минск шартномаларига зид равишда, ўз армиясининг катта қисмини туташув чизиқларида тўплаб, мунтазам равишда Луганск ва Донецк халқ республикалари ҳудудини ўққа тутмоқда, жумладан таъқиқланган қуроллар билан ҳам.Сўнгги икки кун давомида Донбассдан аёллар, болалар ва кексаларни Россиянинг Ростов вилоятига эвакуация қилиш бошланди. Айни дамга қадар эвакуация қилинган аҳоли сони 61 мингдан ошиб кетди.ДХР ва ЛХРда 18 ёшдан 55 ёшгача бўлган эркаклар учун умумий ҳарбий сафарбарлик эълон қилинди. Шу сабабли ушбу ёшдаги эркакларнинг республикалар ҳудудидан чиқиши тақиқланди.АҚШ ва НАТОнинг бошқа мамлакатлари Украинани замонавий қурол-аслаҳа ва ҳарбий инструкторлар билан таъминлашда давом этмоқда. Ушбу вазиятда Москва Ғарб давлатларини бир неча маротаба Украинага қурол-яроғ етказиб беришни бас қилишга чақирган, чунки бу Киевни турли қалтис ҳарбий хатти-ҳаракатларни бошлаши ундаши мумкин.\n20:35 21.02.2022 (янгиланди: 20:50 21.02.2022)\nРоссия жаҳон ҳамжамияти учун Украинадан кўра каттароқ тартибни англатади - Медведев.\nТОШКЕНТ, 21 фев - Sputnik. ДХР ва ЛХРни тан олиш тўғрисидаги қарор бугун қабул қилинади, деди Россия президенти Владимир Путин Хавфсизлик кенгаши мажлиси якунида.\nШунингдек Россия президенти Хавфсизлик Кенгаши аъзоларидан ушбу борада ўз фикрларини билдиришни сўради.\nЛавров: Ғарб томонидан Ҳозирги Киевнинг неонацист ва бандера режимини қўллаб қувватлаш - бу ҳам геноцид. Украинада славян, православ ва русларга оид ҳамма нарсага ҳужумлар уюштирилмоқда. Украина ҳукумати бирин кетин рус тилини таъқиқловчи, Конституцияга зид қонунлар қабул қилмоқда.\n"Мен умид қиламанки, уларни тан олиш билан биз бутун рус дунёсига жуда кучли сигнал йўллаймиз. Биз саккиз йилдан буён ватандошларимиз, фуқароларимиз устидан мазах қилишганиниг гувоҳи бўлдик", - деди Лавров.\nКозак: “Украина ҳеч қачон Минск келишувларини бажармайди. Ҳеч ким ЛДНР билан бевосита музокаралар олиб бормайди. Украина таклифлари ҳуқуқий кретинизмдир.\nШойгу: -Украина Луганск ва Донетск вилоятлари чегараларида техникани жамлайди.\n- Украинанинг ядровий мақомини қайтариш ҳақидаги баёнотлар - шантаж. Мамлакатнинг бундай қуролларни яратиш имкониятлари Эронга қараганда анча кўп.\nМедведев: “Донбасс Украинага керак эмас. 2008 йилда Абхазия ва Жанубий Осетиянинг тан олиниши кўплаб одамларнинг ҳаётини сақлаб қолди. "Потенциал можаро кўламини биз 2008 йилда дуч келганимиз билан таққослаб бўлмайди.\n- Россия жаҳон ҳамжамияти учун Украинадан кўра каттароқ тартибни англатади, - деди Медведев.\nЭслатиб ўтамиз, бугун Москва вақти билан соат 16:40да Донецк ва Луганск халқ республикалари Путиндан уларни тан олишни сўраган эди.\nХусусан ЛХР раҳбари Леонид Пасечник Владимир Путиндан ЛХРнинг мустақиллигини тан олишни сўради. Унинг сўзларига кўра, Киев тўлақонли ҳужумга ўтишни режалаштирмоқда.\n- Республикани тан олиш унинг аҳолисининг жонини сақлаб қолади, устига устак аҳолининг 300 минг нафари - Россия фуқаролари, - деди Пасечник.\nДонецк Халқ Республикаси раҳбари Денис Пушилин ҳам Владимир Путиндан ДХРнинг мустақиллигини тан олишни сўради. Шунингдек, Республика раҳбари Путиндан мудофаа соҳасида ҳамкорлик шартномаси имзолаш имконини ҳам кўриб чиқишни сўради.\n- ДХР аҳолиси ўзини руҳан рус деб ҳисоблайди ва уларнинг асосий мақсади - Россия билан интеграция қилиш, - деди Пушилин.\nМаълумот учун, сўнгги кунларда Донбассда вазият жиддий кескишлашди. Украина Донбасс ҳудудда тинчлик ўрнатиш мақсадида олдин келишилган Минск шартномаларига зид равишда, ўз армиясининг катта қисмини туташув чизиқларида тўплаб, мунтазам равишда Луганск ва Донецк халқ республикалари ҳудудини ўққа тутмоқда, жумладан таъқиқланган қуроллар билан ҳам.\nСўнгги икки кун давомида Донбассдан аёллар, болалар ва кексаларни Россиянинг Ростов вилоятига эвакуация қилиш бошланди. Айни дамга қадар эвакуация қилинган аҳоли сони 61 мингдан ошиб кетди.\nДХР ва ЛХРда 18 ёшдан 55 ёшгача бўлган эркаклар учун умумий ҳарбий сафарбарлик эълон қилинди. Шу сабабли ушбу ёшдаги эркакларнинг республикалар ҳудудидан чиқиши тақиқланди.\nАҚШ ва НАТОнинг бошқа мамлакатлари Украинани замонавий қурол-аслаҳа ва ҳарбий инструкторлар билан таъминлашда давом этмоқда. Ушбу вазиятда Москва Ғарб давлатларини бир неча маротаба Украинага қурол-яроғ етказиб беришни бас қилишга чақирган, чунки бу Киевни турли қалтис ҳарбий хатти-ҳаракатларни бошлаши ундаши мумкин.


Ҳозирги вазиятда иситма кўтарилганда “тез ёрдам” чақириш керакми? - Hidoyat.uz\nҲозирги вазиятда иситма кўтарилганда “тез ёрдам” чақириш керакми?\nАсосий саҳифа Жамият Саломатлик Ҳозирги вазиятда иситма кўтарилганда “тез ёрдам” чақириш керакми?\nЧоп этилди Mart 23, 2021 Ҳозирги вазиятда иситма кўтарилганда “тез ёрдам” чақириш керакми?da fikr bildirishni o'chirish\nШамоллаш аломатлари ёки иситма кўтарилганда “тез ёрдам” чақириш керакми? Ушбу саволга Коронавирусга қарши кураш штаби аъзоси Севара Убайдуллаева коронавирус касаллиги ва унга қарши эмланиш борасидаги аҳоли саволларига жавоб қайтарди.\n“Турли шамоллаш белгилари кузатилганларнинг ҳаммаси ҳам тез-тиббий ва шошилинч ёрдамга мурожаат этиши шарт эмас.\nҚолган ҳолатларда, сизни назорат этаётган шифокорингизга ёки оилавий поликлиникадаги шифокорга мурожаат этиш керак”, дейди мутахассис.\nБахтли оила сири\nКоронавирусга қарши вакцина олган Покистон бош вазири “Covid-19” юқтириб олди


Жамият - Навоий вилояти кенгаши\n5 та муҳим ташаббус\n“Ёшлар билан ишлашни самарали ташкил этишда маданият, саънат, спорт, ахборот технологиялари, китоб ўқишга қизиқишини ошириш бўйича 5 та муҳим ташаббусини амалга ошириш тўғрисида”\nБешта муҳим ташаббусининг Иккинчи ташаббуси бўйича тадбир ўтказилди\nИккинчи ташаббус-ёшларни жисмоний чиниқтириш, спорт билан шуғулланишлари учун зарур шароитларни яратиш мақсадида тадбир ташкил этилди. Тадбирга 200 дан ортиқ ёшларнинг иштироки таъминланди.\n"Коррупция- адолат кушандаси"\nНурота туман ижтимоий иқтисодиёт коллежида "Коррупция- адолат кушандаси" мавзусида иншолар танлови бўлиб ўтди. Танловга 200 дан ортиқ ўқувчи ёшлар иштирок этди.\nНавоий вилоятида "Ўзбекистон умумий уйимиз" Республика дўстлик ва маданият фестивалининг концерти бўлиб ўтмоқда\nНавоий шаҳар "Ёшлар маркази" да "Ўзбекистон умумий уйимиз" Республика дўстлик ва маданият фестивалининг концерти бўлиб ўтмоқда.\nУчқудуқ туман “Айтим” маҳалла фуқаролар йиғинида “Ёшлар кутубхонаси” фаолияти йўлга қуйилди.\n“Китоблар карвони” орқали 1000 дона китоблар жамламаси тантанали равишда топширилди.\nЎзбекистон умумий уйимиз дўстлик ва маданият фестивали\nТомди туманида Ўзбекистон умумий уйимиз дўстлик ва маданият фестивали ўтказилди\n“Гуллар ва қушлар” байрами ўтказилмоқда.\n1-июнь “Ҳалқаро болаларни ҳимоя қилиш куни” муносабати билан шахардаги маърифат боғида “Гуллар ва қушлар” байрами ўтказилмоқда.\n“Боланинг бегонаси бўлмайди” шиори остида хайрия марафони ўтказилди\nМарафон сўнгида 85 нафар тарбияланувчиларга меҳмонлар томонидан хар хил турдаги ўйинчоқлар ва эртак китоблар ҳамда ўқув қуроллари совға қилинди ҳамда тарбияланувчиларни барчасига байрам дастурхони ёзилди.\n"Кулгуларинг оламни тутсин, болажон"\nКармана тумани “А.Навой” маҳалла фуқаролар йиғини ёшлари иштирокида "Кулгуларинг оламни тутсин, болажон" мавзусида байрам дастури бўлиб ўтди.


Оқ Пашша ёҳуд Кул Пашшанинг зарари ва қарши кураш чоралари | AGRO-OLAM.UZ\nБош саҳифа Боғбончилик Оқ Пашша ёҳуд Кул Пашшанинг зарари ва қарши кураш чоралари\nОқ Пашша ёҳуд Кул Пашша ёҳуд лотинча номлари «Siphoninus phillyreae\nSweetpotato» ва «Bemisia tabaci» турига қараб\n“Оқ Пашша” қуйидаги ўсимликларда кўп учрайди: анор, пахта, аксарият сабзавотлар (помидор, қовун, ошқовоқ, ерёнғоқ) ва бошқаларда.\n“Оқ Пашша” ўсимликларнинг танасидаги суюқлик (соки) билан озиқланади ва натижада ўсимликни нимжон ҳолга келтиради. Барглари муддатидан эрта тўкила бошлайди, ундан чиққан шира эса меваларда доғлар ҳосил қилиб уларнинг бозоргилигини туширади. Мавсум давомида ҳолсиз ҳолга келган дарахт келгуси мавсумда яхши ҳосил бермаслиги мумкин.\nАнор мевасида оқ пашша сабабли юзага келган зарарланиш. Оқ пашшадан чиққан ширага моғор ўтирган ва мева юзасида доғлар пайдо бўлгана\nБулғор қалампиридаги оқ пашша зарари.\nПахтада оқ пашша сабабли баргларнинг тўкилиши.\nПомидордаги оқ пашша зарари\nҚовундаги оқ пашша зарари\nУшбу зараркунанда ҳарорат -6 градусдан паст ҳоратга чидамсиз ва қиш мавсуми совуқ келган вақтларда нобуд бўлади. Аксарият ҳолларда иссиқхоналарда қишлайди ва ҳарорат исиши билан очиқ далаларга кўчиб ўтади.\nБир мавсумда бир нечта авлодга кўпаяди. 20 градус ҳароратда 30 кун ичида бир авлодга кўпаяди. Балоғатга етганлари баргларнинг орқа томонига туҳум қўяди. Туҳумда чиққан нимфаларида оёқчалари ва антенналари бўлади. Вақт ўтиши билан ушбу нимфлар шаклини ўзгартиради (оёқчалари ва антенналари йўқолади) ва барглар юзасига ёпишиб олиб бир жойда озиқлана бошлайди. Ғумбак ҳосил қилиб, ундан балоғатга етганлири чиққанда, уларда қанотлар пайдо бўлади ва улар атрофга тарқала бошлайди.\nБиринчи авлов нимфалари (оёқли ва антеннали)\nОёқсиз ва антеннасиз нимфалар\nҒумбак ҳосил қилган нимфалар\nҒумбакдан чиққан қанотли балоғатга етган оқ пашшалар\nПахта ва сабзавотлар экилган далар атрофидаги мевали боғлар (анорзорлар) асосан оқ пашшадан кўп зарарланади.\nОқ Пашшага қарши курашишнинг икки йўли бор:\n Табиий ёки биологик усул,\nМен ҳар доим, зараркунандаларга қарши курашишда, аввалом бор табиий ёки биологик усулни қўллашга ҳаракат қилишни тавсия қилган бўлардим.\n Оқ Пашшага қарши кураш даставвал кузатишдан бошланади. Боғингиз ёки сабзавотзорларингиз атрофини доим кузатинг. У ерларда оқ пашша борми, кўпайиш даражаси қанча ва шунга қараб чора кўриш бошланади.\n Бирданига кимёвий препаратлар қўллаб, зараркунанданинг таббий душманларини қириб ташламанг. Оқ пашшанинг таббий душманлари бу, паразит арилар (Encarsia spp. (E. inaron and E. formosa), олтинкўз, хон қизи ва бошқалар. Боғларингиз ва экинзорларингизда ушбу фойдали ҳашоротларни кўпайтиришга ҳаракат қилинг. Имкон бўлса лабараториялардан уларни олиб келиб, экинзорингизда тарқатинг.\nОқ пашша билан озиқланаётган олтинкўз\nОқ пашшанинг муҳим душмани, хон қизи\nОқ пашша колониясидаги қора доғларни кузатинг, улар кўпайиб бориши, фойдали ҳашоротлар ўз вазифасини самарали бажараётганидан далолат беради. Бу ҳолда кимёвий препаратлар сепишга ҳожат йўқ.\n Агар экинларингиз кичикроқ майдонда ёки теплицада бўлса, вақти-вақти билан кучли напорли сув билан ўсимликларни яхшилаб чўмилтириб туриш оқ пашшалардан қутилишнинг яна бир йўли.\n Розмарин ёки ялпиз мойи (агар Ўзбекистонга кириб келган бўлса, тайёр махсулот Экотрол – Ecotrol).\n Инсектицид аралаштирилган мойли пепарат (агар Ўзбекистонга кириб келган бўлса, тайёр махсулот МПедэ – МPede).\nёки мойли препаратни ўзингиз уйда тайёрлашингиз мумкин:\nВегетация жараёни учун – 05% ёки 1%ли пахта мойи (Масалан 1% учун: 100лтр сув + 1кл пахта мойи + 10гр Моспилан ёки Абамектин + 1лтр фейри (идиш ювиш суюқ совуни). Яхшилаб аралаштирилади ва ўсимлик ёки дарахт чўмилтирилади. Аввал 05% билан синаб кўринг, таъсири сезиларли бўлмаса 1%ли тайёрланг.\nКичикроқ майдон учун: 1 лтрли бутилкага (баклажка) бир нечта томчи суюқ совун (фейри) + битта лимон суви (сиқиб олинг). Яхшилаб аралаштиринг ва ўсимликни яхшилаб чўмилтиринг\n1. Мойли препаратлар фақат кечки салқинда сепилиши керак, акс ҳолда ўсимликларда салбий таъсир юзага келиши мумкин (Балки Нуроталик акамизда шу сабабли муаммо туғилгандир).\n2. Мойли ёки уйда тайёрланган препаратлар нафақат зараркунанда балки фойдали ҳашоротларга ҳам зарарли. Қўллаётганда эҳтиёт бўлинг.\n3. Аввал синамасдан катта майдонга қўлламанг!\n4. Мойли препаратла билан ўсимлик баргларининг ҳам олди ва орқа тарафига яхшилаб ишлов беринг!\n Ёпишқоқ қоғозлар. Бундай қоғозларни Ўзбекистондаги кўпгина дорихоналаридан топиш мумкин. Агрохаус магазинида аниқ бор адашмасам. Уларни етарлича ва тўғри жойлаштириш орқали оқ пашша колониясини назоратда ушлаб туриш мумкин.\nМана биологик ёки табиий усулларнинг 6 йўли билан танишиб ҳам олдик.\nМободо табиий усуллар иш бермаса, ёки оқ пашша колонияси жуда қаттиқ тарқалса, кимёвий ишловга мурожаат қилиш зарур бўлиши мумкин. Бундай ҳолларда қўлланилиши тавсия қилинган баъзи препаратлар:\nИзоҳ: кимёвий препаратларни қўллашдан олдин уларнинг ёрлиғини яхшилаб ўқинг, ва фақат тавсия қилинган меъёрда қўлланг!\nЭкиш вақтида ёки мавсум бошида:\nА. Имидоклаприд (Ўзбекистондаги препаратлардан бири Конфидор). Бу препарат агар тўғри қўлланилса, оқ пашшанинг аксарият турларини самарали назоратга олади. Фақатгина уруғ учун экилган ўсимликларга сепманг!\nВ. Динотефуран (сотувдаги препарат Веном – Venom). Фақат тупроқ орқали қўлланилади, ўсимликнинг танаси ва мевасига сепилмайди.\nС. Ацетамиприд ( Ўзбекистондаги препаратлардан бири Моспилан)\nА. Спиротетрамат (сотувдаги препаратлардан бири Мовенто – Movento)\nВ. Спиромесифен (сотувдаги препаратлардан бири Оберон 2SC – Oberon 2SC).\nС. Бупрофезин (сотувдаги препаратлардан бири Кориер SC – Courier SC)\nD. Пайрипроксифен сотувдаги препаратлардан бири Нак – Knack)\nE. Бифентрин сотувдаги препаратлардан бири Кэпчур 2EC-CAL – Capture 2EC-CAL)\nF. Фенпропатрин (сотувдаги препаратлардан бири Данитол 2.4EC – Danitol 2.4EC)\nКимёвий перпаратлар бўйича тавсиялар уларнинг актив таъсир қилувчи моддаси бўйича берилган. Бозорда турли ҳил пепаратлар бўйича бўлиши мумкин, уларни актив таъсир қилувчи моддаси бўйича танлашингиз мумкин.\nМуҳим изоҳ: Кимёвий препаратларни қўллашдан олдин мутахасси билан маслаҳатлашинг ва аввал синаб кўринг. Таъсирига ва зарарига амин бўлганингиздан сўнг катта майдонга қўлланг! Турли препаратлар тупроқ ва иқлим шароитларидан келиб чиқиб турлича таъсир қилади.\nОқ пашшага қарши табиий курашиш бўйича қўшимча тавсиялар:\n1. Помидорларни катта далага экишда шамол йўналишига тескари ва оқ пашша кўп учрайдиган экинлардан (пахта, қовун, кабирлар) камида 2.5 километр узоқликда бўлишига эътибор беринг.\n2. Дала ичини бегона ўтлардан ҳоли тутинг. Экинзорни баҳор ва кузда яхшилаб шудгорлаб, барча ўсимликлар қолдиқларини (ёқиб) йўқотинг.\n3. Бедаларни етилиши билан имкон қадар қисқа муддат ичида ўриб олишга ҳаракат қилинг.\n4. Сабзавот ва қовунни имкон қадар қисқа муддат ичида етиштиришга ҳаракат қилинг. Далада муддатидан ортиқ қолиб кетмасинг.\n5. Пушаталар (ариқлар ичига) орасига кумушсимон ёки алюмин рангдаги матоларни тўшаш ҳам оқ пашшага қарши самарали натижа беради. Оқ пашшалар бундай ялтироқ рангларни ҳуш кўрмайди.


Ҳеч ким меҳр ва эътибордан четда қолмасин\nҲеч ким меҳр ва эътибордан четда қолмасин Бош сахифа\nушбу шиор остида бутун мамлакатимиз бўйлаб саломатлик хафталиги бошланди\nРеспублика Соғлиқни сақлаш вазирлиги ташаббуси билан мамлакатимизда “Кексаларни эъзозлаш йили” муносабати билан шу йилнинг 16 февралидан бутун мамлакатимиз бўйлаб ихтисослаштирилган тиббиёт марказлари, илмий-текшириш институтлари ва тиббиёт олий таълим муассасаларининг етакчи олимлари ва юқори малакали шифокорлари иштирокида “Ҳеч ким меҳр ва эътибордан четда қолмасин” шиори остида аҳоли,шу билан бирга, уруш ва меҳнат фахрийлари хамда кексаларни чуқурлаштирилган тиббий кўрикдан ўтказиш ҳафталиги ўтказилмоқда.\nУшбу йирик ижтимоий тадбир давомида аҳолини чуқурлаштирилган тиббий кўрикдан ўтказиш билан бир қаторда соғлом турмуш тарзини қарор топтириш, ёшларда соғлом оила қуришга интилишни кучайтириш, турли хасталикларни олдини олиш бўйича тушунтириш ишлари ҳам олиб борилади.\nПрезидентимиз Ислом Каримов раҳнамолигида халқимизнинг муносиб ҳаёт кечиришини таъминлаш, оналик ва болаликни муҳофаза қилиш, ҳар томонлама соғлом авлодни тарбиялаш учун барча зарур шароитлар яратилмоқда. Шулар қаторида Ўзбекистон Республикаси Президентининг “2014 – 2018 йилларда Ўзбекистонда аҳолининг репродуктив саломатлигини янада мустаҳкамлаш, оналар, болалар ва ўсмирлар соғлиғини муҳофаза қилиш борасидаги Давлат дастури тўғрисида” қабул қилинган қарори моҳият эътибори билан болаларимизнинг жисмоний ва маънавий жиҳатдан камол топтириш ва аҳоли соғлиғини янада мустаҳкамлашда муҳим омил бўлиб хизмат қилмоқда.\nЮртимизда Президентимиз томонидан 2015 йилга “Кексаларни эъзозлаш йили” деб ном берилгани замирида ҳам, аввало, ана шундай амалий ишларимизнинг янги, юксак босқичга кўтаришдек эзгу мақсад мужассамдир.\nЎзбекистон Республикаси Соғлиқни сақлаш вазирлиги томонидан ташкил этилаётган Саломатлик ҳафталиклари мамлакатимизда аҳоли саломатлигини сақлашга қаратилаётган эътиборнинг амалдаги яна бир ифодаси бўлмоқда.\nШу йилнинг 16-21 февраль кунлари бутун мамлакатимиз бўйлаб бўлиб ўтадиган навбатдаги ижтимоий акцияда республика ихтисослаштирилган тиббиёт марказлари, илмий-текшириш институтлари ва тиббиёт олий таълим муассасаларининг 300 нафарга яқин етакчи олим ва юқори малакали шифокорлари иштирок этишади. Улар мамлакатимизнинг барча ҳудудларида бўлиб, аҳолини чуқурлаштириган тиббий кўрикдан ўтказадилар.\nМамлакатимиз тиббиёт соҳасида амалга оширилаётган ислоҳотлар самарасида бугун барча вилоятлардаги соғлиқни сақлаш муассасалари, чекка туманлар шифохоналари ҳам замонавий асбоб-ускуналар билан жиҳозланаётгани тиббий кўрикларни самарали ўтказишда қўл келаётир. Юқори малакали шифокорлар ҳар бир туман тиббиёт бирлашмалари, кўп тармоқли ва оилавий поликлиникалар ҳамда қишлоқ врачлик пунктининг ўзидаги замонавий тиббий технологиялар ёрдамида беморга аниқ ташхис қўйишмоқда. Қишлоқлар аҳолиси, диспансер ҳисобида турадиган беморлар, ногиронлар, ёшлар ва хотин-қизларга зарур ёрдам ва тавсиялар берилади.\nСаломатлик ҳафталиги шарофати билан кўпчиликнинг узоғи яқин бўлмоқда. Табиийки, мамлакатимиз пойтахтидан юқори малакали мутахассисларнинг чекка худудларга бориб, аҳолини тиббий кўрикдан ўтказаётгани ва яратиб берилаётган қулайликлари учун барча мамнун бўлмоқда.\nБу галги Саломатлик ҳафталиги қамрови янада кенгайди. Унда хирург, акушер-гинеколог, терапевт, педиатр, невропатолог, кардиолог, эндокринолог, офтальмолог, оториноларинголог, уролог, ортопед-травматолог, стоматолог, дермато-венеролог каби ўнлаб мутахассислар турли ёшдаги аҳолини малакали тиббий текширувдан ўтказади.\nШу ўринда айтиш жоизки, ўтган йилда республика Соғлиқни сақлаш вазирлиги томонидан “Соғлом она – соғлом бола” лойиҳаси доирасида жами 13 миллион 600 мингдан зиёд аёллар ва болалар тиббий кўрикдан ўтказилди. Бунинг натижасида 2 миллион 800 минг аёл ва 2 миллион 500 минг бола соғломлаштирилгани бу йўлдаги катта қадам бўлди. Фарзандларимиз ўртасида юқумли касалликларнинг олдини олиш мақсадида бу йил миллий эмлаш календарига ротавирус вакцинаси киритилиб, қарийб 300 минг бола ушбу вакцина билан эмланди.\nБугунги кунда мамлакатимиздаги скрининг марказлари соғлом бола туғилишида катта ўрин тутмоқда. Биргина ўтган йилнинг ўзида ушбу марказлар томонидан 20 мингдан ортиқ нуқсонли бола туғилишининг олди олинганини ҳеч нарса билан ўлчаб-қиёслаб бўлмайди. “Она ва бола скрининги” дастурининг ҳаётга татбиқ этилиши натижасида ривожланишида нуқсони бор болаларнинг туғилиши 2000 йилдагига нисбатан 1,8 марта камайди.\nДарҳақиқат, соғлиқни сақлаш тизимини тубдан ислоҳ этиш доирасида юқори самарадорлиги бутун дунёда эътироф этилган она ва бола соғлиғини муҳофаза қилишнинг миллий модели шакллантирилди. Ихтисослаштирилган тиббиёт марказлари, соғлиқни сақлаш тизимининг бирламчи бўғинлари, шу жумладан, қишлоқ врачлик пунктлари, оилавий поликлиникаларнинг кенг тармоғи яратилгани натижасида аҳоли, авваламбор, қишлоқ жойлардаги оналар ва болаларнинг малакали тиббий хизматдан фойдаланиш имкониятлари кенгайди.\nАҳолининг репродуктив саломатлигини асраш борасида қабул қилинган дастурларда белгиланган вазифалар босқичма-босқич бажарилиши натижасида фертиль ёшдаги аёлларни мукаммал тиббий кўрикдан ўтказиш йўлга қўйилган.\nЮртимизда аҳоли саломатлиги мустаҳкамланиб, оналар ўлими 3,2 баробар, болалар ўлими 3,4 баробар камайди. Бугунги кунда мамлакатимизда 60 ёшдан ошганлар сони 2 миллион 873 мингдан кўпроқ кишини ташкил этади. Мустақиллик йилларида халқимизнинг ўртача ёши 1990 йилдаги 67 ёшдан 73,5 ёшга, аёллар ўртасида эса 75,8 ёшга етди.\nАйни пайтда юртимизда 225 минг нафар 80 ёшдан, 44 минг нафар 90 ёшдан, 8 минг 700 нафар – 100 ёшдан ошган табаррук қариялар яшамоқда. Улар орасида 3 минг 109 нафар Иккинчи жаҳон уруши қатнашчиси, 69 минг 994 нафар фронт ортида меҳнат қилган инсонлар борлигини алоҳида таъкидлаш лозим.\nБу ниманинг исботи? Бу аввало, истиқлол даврида халқимизнинг турмуш даражаси,тиббий хизмат сифати тобора ортиб бораётганидан, қолаверса, ёши улуғ одамларимиз яхши ният, эртанги кунимизга катта умид билан яшаётганидан, уларнинг қалби софлигидан далолат беради.\nМамлакатимизда замонавий шифо масканларини бунёд этиш, уларнинг моддий-техник, илмий ва амалий базасини мустаҳкамлаш орқали аҳоли саломатлигини янада яхшилашга эришилмоқда. Биргина,ўтган йили давомида ўта муҳим аҳамиятга эга бўлган тиббиёт муассасаларининг моддий-техник базаси ва кадрлар салоҳиятини мустаҳкамлаш борасида 137 та тиббиёт муассасасида, жумладан, Андижон, Бухоро, Қашқадарё, Самарқанд, Тошкент вилоятлари кўп тармоқли болалар тиббиёт марказлари, Андижон шаҳридаги туғуруқ комплекси, Тошкент шаҳридаги болалар санаторийси, Тошкент педиатрия тиббиёт институтининг болалар хирургияси бўлими ва бошқа соғлиқни сақлаш масканларида қарийб 410 миллиард сўмлик қурилиш, реконструкция ва жиҳозлаш ишлари амалга оширилганини таъкидлаш зарур. Энди асосий эътибор касалликларнинг олдини олиш, аҳолининг тиббий маданиятини янада юксалтиришга қаратилмоқда. Мамлакатимиз бўйлаб “Ҳеч ким меҳр ва эътибордан четда қолмасин!” шиори остида бошланадиган навбатдаги Саломатлик ҳафталигидан кўзланган асосий мақсадлардан бири ҳам ана шундан иборат.\nҲафталик доирасида аҳоли ўртасида тиббий маданиятни юксалтириш, соғлом турмуш тарзини қарор топтириш, ёшларда соғлом оила қуришга интилишни кучайтириш, юқумли касалликларни олдини олиш бўйича тушунтириш ишлари ҳам олиб борилади. “Соғлом бола йили” Давлат дастурининг мақсад ва вазифалари, оналик ва болаликни муҳофаза қилиш борасидаги ишлар, қариндошлар ўртасидаги ҳамда эрта никоҳнинг салбий оқибатлари каби мавзуларда мулоқотлар ўтказилади.\nКўрикларда вилоят ва туман соғлиқни сақлаш бошқармалари ходимлари пойтахтдан ташриф буюрган фан докторлари, профессор ва доцентлар билан ёнма-ён иштирок этгани уларнинг тажриба ортириши, соҳадаги янгиликлардан хабардор бўлиши, ўзаро фикр алмашиши учун яхши имконият яратиб бериши шубҳасиздир.


НОРДОН, АММО ФОЙДАГА КОН » "Жиззах овози" газетаси расмий сайти\nНОРДОН, АММО ФОЙДАГА КОН\nЎлкамизнинг табиати шу қадар бойки, унда етилган мевалар тилни ёради, фойдали хусусиятлари билан саломатлигимизни мустаҳкамлашга кўмак беради. Бозор ва дўкон расталарида ёзу қиш исталган меванинг топилиши сахий табиатимизга яна бир бор олқиш айтишга ундайди. Цитрус меваларнинг мўллиги мамлакатимизда эркин иқтисодий ҳолат барқарорлиги, қут-баракадан далолат.\nБаҳайбат, ғаройиб кўринишга эга ананаснинг асл ватани Жанубий Америка бўлиб, уни Христофор Колумб Европага олиб келган. Мева таркибида S, каротин, В1, В2, В5, В12, RR дармондорилари, кальций, темир, мис, йод, рух, магний каби маъданларни сақлайди. Шунингдек, унда 86 фоиз сув, оқсил, қанд, лимон кислотаси мавжуд. Меванинг ўзига хос ҳиди таркибидаги 60 дан зиёд хушбўй моддаларнинг мавжудлигидандир. Ананасдаги биологик фаол модда - бромелайн тромблар ҳосил бўлишининг олдини олади, бромелин ферменти эса ҳазм қилиш мувозанатини сақлайди. Цитрус мева микроблар ва яллиғланишга қарши таъсирга эга. Унда пешоб ҳайдовчи, қон қуюқлашишни олдини олувчи хусусият бор. Ананас кайфиятни кўтаради, дармондори етишмовчилиги (авитаминоз)да наф беради.\nПарҳез қилиш истагидагилар ҳафтада бирмарта ананас истеъмол қилишса, семизликда яхши самара беради. Чунки у ёғларни парчалаш хусусиятига эга. Ананасда хотирани яхшилаш хусусияти ҳам бор.\nҲинд табобатида ананас баргининг шираси гижжа ҳайдовчи омил сифатида кенг қўлланилади.\nАнанаснинг кислоталик даражаси юқори бўлганлиги боис гастрит, ошқозон ва ўн икки бармоқ ичак яраси, ҳомиладорликда тавсия этилмайди.\nНордон таъми билан кўпчиликка манзур бўлган киви мевасида ҳам фойдали хусусиятлар кўп. Ушбу мева S витаминига бой бўлиб, организмни толиқиб қолишдан асрайди, иммунитетни оширади, яллиғланиш ва мияга қон қуйилиши хавфини камайтиради.\nКиви таркибидаги В гуруҳи витаминлари асаб тизими фаолиятига ижобий таъсир кўрсатади. Рационда кивининг борлиги руҳий тушкунлик ва стресснинг олдини олади. Мева таркибидаги фолий кислотаси камқонликнинг олдини олади, оғиз ва кўз шиллиқ пардаларини ҳимоялайди.\nКиви таркибида темир, кальций, магний, натрий, олтингугурт, фосфор, хлор, йод, молибден, флорин, марганец, мис, цинк моддалари ҳамда А, В, РР, Е витаминлари мавжуд. Шунингдек, глюкоза, фруктоза меванинг тўйимлилик даражасини оширади.\nБироқ мева ошқозон касалликларида тавсия этилмайди.\nКивининг яна бир ижобий хусусияти унинг терини ёшартиришидадир. Шу туфайли киви косметологияда ҳам қўлланилади.\nКўпчилик меваларни шунчаки ҳазми таом учун истеъмол қилади. Бироқ уларнинг таркибида катта миқдордаги витамин ва минералларнинг борлиги меваларнинг фойдали хусусиятини оширади.


Қозоғистон: Уральскда одамлар норозилик чиқишлари чоғида қўлга олинган яқинларини топа олишмаяпти\n26 январ 2022, Тошкент вақти: 23:02\nЖорий йилнинг 5 январь оқшомида Уральск шаҳрида бўлиб ўтган намойишдан лавҳа\nҚозоғистоннинг Уральск шаҳри турғунлари норозилик намойишлари чоғида қўлга олинган қариндошларини топа олишмаяпти. Бу ҳақда Қозоғистон Инсон ҳуқуқлари ва қонунийликка амал қилиш халқаро бюроси вакили Павел Кочетков маълум қилган.\nУнинг айтишича, одамлар ўз яқинларини топишда ёрдам сўраб мурожаат қилишмоқда. Аммо полиция қўлга олинганлар қаерда сақланаётгани тўғрисида ҳеч қанақа маълумот бермаяпти.\nХусусан, жамоатчилик фаоли Амангелди Оразбаевни митинг чоғида ушлаб олиб кетишган, унинг қаердалиги бир суткадан бери номаълум. Қизининг сўзларига кўра, Оразбаев астма касалига чалинган, у вақти-вақти билан дори ичиб туриши керак, лекин дориларини олиб бориб беришнинг имкони йўқ.\nУральскдаги норозилик намойишлари чоғида ўнлаб одам қўлга олинган.